Mestské zastupiteľstvo v Košiciach

Zápisnica
z XI. rokovania Mestského zastupiteľstva v Košiciach 
zo dňa 23. apríla 2012

Prítomní: podľa prezenčných listín

Rokovanie mestského zastupiteľstva otvoril a viedol MUDr. Richard Raši, PhD., MHP, primátor mesta Košice.

Úvod rokovania

p. Raši, primátor mesta Košice - Panie poslankyne, vážení páni poslanci, vážení hostia poprosím vás, aby ste sa zaprezentovali, aby sme mohli začať. Čiže poprosím vás, tí ktorí ste v tejto rokovacej sále, aby ste sa zaprezentovali. Ďakujem pekne. Dobré ráno prajem ešte raz, nakoľko je prezentovaná nadpolovičná väčšina všetkých poslancov (pozn. 40 poslancov) sme uznášania schopní. Otváram XI. rokovanie mestského zastupiteľstva, na ktorom vás všetkých vítam. 
- - -
K programu rokovania

p. Raši, primátor mesta Košice - Program rokovania ste dostali v pozvánke. Dovoľte mi, aby som navrhol doplnenie programu o nasledovné body. Navrhujem doplnenie programu o bod číslo 3/1 Personálne zmeny vo funkcii námestníka primátora. Potom navrhujem doplnenie bodu o bod číslo 3/2 Zmena poverenia na výkon oprávnení mesta Košice ako spoločníka alebo akcionára v obchodných spoločnostiach a zmena zastúpenia v záujmovom združení právnických osôb. To je bod, ktorý súvisí s bodom 3/1. A ako tretí bod by som navrhol doplnenie bodu číslo 8/1 Zmena štatutárneho orgánu - konateľa v obchodnej spoločnosti Bytový podnik mesta Košice. Takže ešte raz bod 3/1 Personálne zmeny vo funkcii námestníka primátora, bod 3/2 Zmena poverenia na výkon oprávnení mesta Košice a bod 8/1 Zmena štatutárneho orgánu konateľa v obchodnej spoločnosti Bytový podnik mesta Košice. A teraz prosím o vaše pripomienky respektíve doplňujúce návrhy na doplnenie programu tohto mestského zastupiteľstva. Prvý sa prihlásil poslanec Petrvalský, po ňom p. Malichárek. 

p. Petrvalský, poslanec MZ - Ďakujem veľmi pekne p. primátor za slovo. Prajem príjemné dobré ránko každému. Rád by som doplnil bod 22/a Zverenie pozemkov Mestskej časti Košice - Sídlisko Ťahanovce na ulici Maďarska do správy mestskej časti, za účelom prebudovania celého tohto objektu. 

p. Raši, primátor mesta Košice - Čiže zopakujem návrh p. poslanca Petrvalského bod  22/1 Zverenie pozemkov mestskej časti sídlisko Ťahanovce tak, ako to predloží p. starosta Petrvalský. 
		
p. Melichárek, poslanec MZ - Ďakujem za slovo vážený p. primátor. Tak isto prajem každému príjemné dobré ráno. Ja navrhujem do programu zaradiť pod číslom 6/1 Informáciu o činnosti komisie Mestského zastupiteľstva na ochranu verejného záujmu pri výkone funkcií verejných funkcionárov.

p. Raši, primátor mesta Košice - Ďakujem pekne, čiže p. poslanec Melichárek návrh na zaradenie bodu 6/1 Informácia o činnosti komisie pre kontrolu činností zvolených verejných funkcionárov. 

p. Sidor, poslanec MZ - Ďakujem p. primátor, pekný deň pre všetkých. Ja by som si dovolil doplniť do materiálu bod 13/1 Koncepcia rozvoja športu v meste Košice a grantový program DAMKO pre rozdelenie dotácií na rok 2012. 

p. Raši, primátor mesta Košice - Ďakujem pekne, čiže p. poslanec Sidor Koncepcia rozvoja športu a grantový program DAMKO, tak ako to prečítal.  

p. Gaj, poslanec MZ - Príjemné dobré ráno. Poprosím vás p. primátor zaradiť bod číslo 22/2 Zverenie objektu bývalej kotolne na Stromovej ulici do správy Mestskej časti Košice - Sever z dôvodu rekonštrukcie amfiteátra. 

p. Raši, primátor mesta Košice - Čiže zopakujem bod 22/2 predložený p. poslancom Gajom Zverejnenie pozemku, zverenie nehnuteľnosti, do správy Mestskej časti Košice - Sever na Stromovej ulici. 
Ak sa nikto ďalší nehlási s pripomienkami, respektíve doplňujúcimi návrhmi, začali by sme hlasovať za jednotlivé doplňujúce návrhy a potom za program ako celok aj s tými doplňujúcimi návrhmi, ktoré budú vami akceptované a schválené. Čiže budeme hlasovať o bode číslo 3/1 Personálne zmeny vo funkcii námestníka primátora. 

Hlasovanie č. 1 -	za: 42, proti: 0, zdržali sa: 2

p. Raši, primátor mesta Košice - Konštatujem, že doplnenie bolo schválené.
Budeme hlasovať za bod číslo 3/2 Zmena poverenia na výkon oprávnení mesta Košice ako spoločníka alebo akcionára v obchodnej spoločnosti a zmena zastúpenia v záujmovom združení právnických osôb. 

Hlasovanie č. 2 -	za: 42, proti: 0, zdržali sa: 1

p. Raši, primátor mesta Košice - Konštatujem, že tento bod bol teda podporený vašimi hlasmi. Budeme hlasovať o bode 8/1 Zmena štatutárneho orgánu konateľa v obchodnej spoločnosti Bytový podnik mesta Košice. 

Hlasovanie č. 3 -	za: 44, proti: 0, zdržali sa: 0

p. Raši, primátor mesta Košice - Konštatujem, že aj tento bod bol navrhnutý do programu dnešného rokovania. Budeme teraz hlasovať o návrhu p. poslanca starostu Petrvalského, bod 22/1 Zverenie pozemku Mestskej časti - Sídlisko Ťahanovce, tak ako bol prednesený p.om starostom Petrvalským. Prosím hlasujte.

Hlasovanie č. 4 -	za: 45, proti: 0, zdržali sa: 0

p. Raši, primátor mesta Košice - Konštatujem, že tento bod bol tak isto schválený na zaradenie do programu. Budeme hlasovať o bode číslo 6/1, ktorý predložil p. poslanec Malichárek. Je to správa o činnosti komisie v znení v akom ho navrhol. Prosím hlasujte.

Hlasovanie č. 5 -	za: 44, proti: 0, zdržali sa: 0

p. Raši, primátor mesta Košice - Konštatujem, že aj tento návrh bude zaradený do finálneho hlasovania o programe ako celku. Budeme hlasovať o bode 13/1. Je to Koncepcia rozvoja športu a grantová schéma DAMKO tak, ako bol prednesený p. poslancom Sidorom. 

Hlasovanie č. 6 -	za: 46, proti: 0, zdržali sa: 0

p. Raši, primátor mesta Košice - Konštatujem, že aj tento bod bude zaradený do hlasovania o celkovom programe. A teraz budeme hlasovať o bode 22/2, teda o návrhu tak ako ho predniesol p. starosta mestskej časti Sever p. Gaj a je to Zverenie nehnuteľností do správy Mestskej časti Košice - Sever na Stromovej ulici. 

Hlasovanie č. 7 -	za: 45, proti: 0, zdržali sa: 0

p. Raši, primátor mesta Košice - Konštatujem, že sme schválili všetky doplňujúce návrhy a budeme hlasovať o programe tak, ako bol navrhnutý na rokovanie tohto mestského zastupiteľstva s doplnením bodov 3/1, 3/2, 8/1, 22/1, 6/1, 13/1 a 22/2. Čiže teraz budeme hlasovať o programe ako celku aj s jeho úpravami. Prosím hlasujte.

Hlasovanie č. 8 -	za: 46, proti: 0, zdržali sa: 0

p. Raši, primátor mesta Košice - Konštatujem, že program bol schválený a teda dnes sa budeme riadiť týmto schváleným programom rokovania. 
- - -

Overovatelia zápisnice:	Mgr. Milan Géci a Tibor Gábor
- - -

Návrhová komisia

p. Raši, primátor mesta Košice - Poprosím predsedov poslaneckých klubov, aby navrhli svojich zástupcov do návrhovej komisie. 

p. Géci, poslanec MZ - V mene poslaneckého klubu SMER - Sociálna demokracia a MOST-HÍD mi dovoľte do návrhovej komisie navrhnúť p. poslankyňu Adamčíkovú, p. poslanca Caisa a p. poslanca Kandráča.

p. Raši, primátor mesta Košice - Má niekto pripomienky, alebo nejaký iný návrh? Ak nie, budeme hlasovať o návrhu poslancov do návrhovej komisie v znení: p. poslankyňa Adamčíková a p. poslanec Cais, p. poslanec Kandráč. 

Hlasovanie č. 9 -	za: 44, proti: 0, zdržali sa: 1

p. Raši, primátor mesta Košice - Oznamujem, že na XI. rokovaní mestského zastupiteľstva bude návrhová komisia pracovať v zložení p. poslankyňa Adamčíková, p. poslanec Cais, p. poslanec Kandráč. Zároveň žiadam členov návrhovej komisie, aby zaujali svoje miesta vo vyhradenom dvanástom rade. Ostatným poslancom oznamujem, aby svoje návrhy k jednotlivým bodom programu rokovania predkladali písomne tejto návrhovej komisii po ústnej informácií prítomných poslancov v pléne.
- - -

Bod č. 1 
Pokračovanie rokovania o bode č. 6 z X. rokovania MZ v Košiciach dňa 21.2.2012 - Návrh na zmeny a doplnenia Štatútu mesta Košice

p. Raši, primátor mesta Košice - Vážené panie poslankyne, vážení páni poslanci začíname dnešné rokovanie tromi bodmi, ktoré boli prerušené na poslednom rokovaní Mestského zastupiteľstva. Čiže dnešné rokovanie začíname pokračovaním rokovania o bode číslo 6 z X. rokovania mestského zastupiteľstva zo dňa 23.4. 2012 a je to Návrh na zmeny a doplnenia Štatútu mesta Košice. Pani námestníčka prosím o krátke uvedenie materiálu.

p. Lenártová, námestníčka primátora - Vážený p. primátor, ctený poslanecký zbor ide o materiál, ktorý bol prerušený na X. rokovaní mestského zastupiteľstva 21. februára tohto roku a týka sa doplnkov a zmien Štatútu mesta Košice v otázke nakladania s bytmi vo vlastníctve mesta v hybridných domoch. Zároveň by som poprosila dr. Hajdučka, aby v krátkosti objasnil zmeny štatútu. 

p. Raši, primátor mesta Košice - Poprosím p. dr. Hajduček, keby ste stručne uviedli poslancom zmeny v štatúte, ktoré sú navrhované.

p. Hajduček, zástupca riaditeľa MMK - Tak ako na ostatnom zastupiteľstve bolo už spomínané, kompletná dôvodová správa bola predložená a okomentovaná. V stručnosti poviem, že zmeny sa týkajú nakladania s bytmi, takzvanými hybridnými bytmi. To sú byty vo vlastníctve mesta v domoch, kde sú viacerí vlastníci. Tzn. že jednak mesto Košice a jednak tretie osoby. Vzhľadom k tomu, že štatút doposiaľ neumožňoval prenajímať takéto byty, na podnet jednak správcu, tzn. bytového podniku a jednak na podnet p. poslankyne Jenčovej, došlo k predloženiu tohto návrhu, ktorý mení štatút v časti § 39a, 39b, kde svojim spôsobom ruší prijatý zákaz prenajímať byty fyzickým osobám a toto prenajímanie fyzickým osobám umožňuje. Musím konštatovať, že tak ako som spomínal na ostatnom zastupiteľstve, materiál pod bodom č. 1 a 2 úzko súvisia, čiže zmena štatútu súvisí s ďalším bodom, ktorý je predložený pod názvom Návrh pravidiel prenajímania bytov vo vlastníctve mesta Košice v hybridných domov. Tzn. že k ďalšiemu bodu potom by som vysvetlil, ako prípadná prijatá zmena štatútu bude prenesená do podrobnejšej úpravy, ktorá je v týchto pravidlách. 

p. Raši, primátor mesta Košice - Otváram rozpravu. 

p. Blaškovičová, poslankyňa MZ - Ja sa ospravedlňujem, že nebudem hovoriť o bytoch ja budem hovoriť opäť o štatúte. Na ostatnom zastupiteľstve som predkladala doplňujúci návrh a na tento návrh sa akosi pozabudlo. Nepozabudlo? Tak sa ale potom pýtam, prečo ho tu nemáme vôbec v programe? Prečo tento bod p. primátor, vy ste hovorili, že nikto s tým nemá problém a že naozaj je v záujme mesta, aby mestské časti podávali občanom informácie najmä pokiaľ sa to týka vecí, ktoré sa priamo týkajú mestských častí. Ja som to hľadala v programe. Viem že som hovorila aj s p. Adamčíkovou, hovorila som s aktivistami a ja to tu nikde nevidím. 

p. Raši, primátor mesta Košice - Ďakujem pekne, verím, že to vysvetlí p. poslankyňa Adamčíková.

p. Adamčíková, poslankyňa MZ a členka návrhovej komisie - Ďakujem veľmi pekne za slovo p. primátor, kolegyne, kolegovia. Chcem odpovedať na to, čo hovorila moja predrečníčka kolegyňa Blaškovičová. Jej návrhom sa zaoberala legislatívno-právna komisia a celý výstup z toho si vám dovolím prečítať. K návrhu na doplnenie § 97 Štatútu mesta Košice o nový odsek 3, ktorý na základe občianskej iniciatívy predložila poslankyňa Ľubica Blaškovičová, po zvážení všetkých právnych a legislatívnych aspektov Legislatívno-právna komisia Mestského zastupiteľstva v Košiciach odporúča, aby predložený návrh poslankyne Ľubice Blaškovičovej bol, pri zachovaní jeho pôvodného zmyslu, prijatý mestským zastupiteľstvom ako doplnenie § 46 s nasledovným textom: V § 46 Štatútu mesta Košice sa za odsek 3 pripája nový odsek 4, ktorý znie: „O činnostiach a základných dokumentoch mesta, najmä o koncepciách rozvoja mesta, o rozpočte mesta, o územnom pláne a podobne, ktoré majú zásadný význam pre rozvoj jednotlivých mestských častí, informuje príslušná mestská časť svojich obyvateľov oznamom o tom, že bolo mestom vydané uznesenie mestského zastupiteľstva alebo nariadenie mesta. Tento oznam zverejní príslušná mestská časť spôsobom v mieste obvyklým napríklad na úradnej tabuli a webovej stránke mestskej časti. Oznam mestskej časti o prijatí uznesenia mestského zastupiteľstva alebo nariadenia mesta musí obsahovať názov a dátum vydania uznesenia mestského zastupiteľstva, v prípade nariadenia mesta aj dátum jeho zverejnenia a účinnosti a odkaz na webovú stránku mesta, na ktorej uznesenie mestského zastupiteľstva alebo nariadenie mesta zverejnené v plnom znení.“ 
V odôvodnení to uvádzame takto: 1) Z hľadiska vhodnosti umiestnenia navrhovaného doplnku do textu štatútu, jeho umiestnenie do § 97 nie je vhodné, pretože tento § je súčasťou ôsmej časti štatútu a to je spolupráca mesta a mestských časti s inými osobami, teda je venovaný spolupráci subjektov samosprávy mesta s inými subjektmi mimo územnej samosprávy mesta - štátne orgány a inštitúcie, iné mestá a obce a ďalšie. Úprave vnútorných vzťahov subjektov samosprávy mesta Košice v súlade so zmocnením § 25 zákona o meste Košice je venovaná štvrtá časť štatútu - deľba pôsobnosti medzi orgánmi miestnej samosprávy a mestskej samosprávy, jej prvej hlavy - všeobecné ustanovenia pre deľbu pôsobnosti, ktoré sú v paragrafe 46 upravované veci celomestského významu. 
2) Z hľadiska formulácie a obsahu navrhovaného textu odporúčame horeuvedené znenie z nasledovných dôvodov: Mesto zverejňuje podľa zákona najmä zákon o obecnom zriadení, zákon o meste Košice, zákon o majetku obcí, stavebný zákon a ďalšie najdôležitejšie rozhodnutia svojich orgánov (mestské zastupiteľstvo a primátor), týkajúce sa rozvoja mesta a jeho obyvateľov. Rovnako mestské časti rozhodnutia svojich orgánov (miestne zastupiteľstvá a starosta). Tieto povinnosti sú subjektom územnej samosprávy uložené zákonom práve z dôvodu transparentnosti pri nakladaní s verejným majetkom a s verejnými financiami a pri dodržaní zákonov je zaručená aj transparentnosť. Pre dodržiavanie zákona vrátane dodržania obsahu, formy a lehôt zodpovedá každý subjekt za seba samostatne. Zverejňovanie cudzích rozhodnutí iných orgánov s právnymi dôsledkami, by musel zákon sám určovať. Len tak je zaručená správnosť a úplnosť zverejňovaných informácií, vrátane zodpovednosti príslušného subjektu verejnej správy za ne. Na jednej strane verejnosť má právo na informácie o činnosti a o rozhodnutiach mesta, na strane druhej, mesto má povinnosť nielen zverejňovať takéto informácie, ale má aj zodpovedať za ich obsah a náležitosti a to v plnom rozsahu od prijatia, cez zmeny a doplnenia a až po zrušenie. Preto mestské časti, to by však mohlo platiť aj pre mesto, ak by zverejňovalo rozhodnutia mestských častí, môžu vydať len oznámenie vo forme informácie o tom, kde si verejnosť môže nájsť zaručene úplný a správny text príslušného rozhodnutia mesta, vrátane neskôr prijatých zmien a doplnení. V opačnom prípade mesto nemôže zodpovedať za správnosť a úplnosť informácie poskytnutej mestskou časťou a takáto informácia by v konečnom dôsledku ani nemala hodnotu ani by neprispela k transparentnosti. Text navrhovaný legislatívno-právnou komisiou poskytuje väčšiu záruku, keď už sa toto ustanovenie má vôbec zaradiť do štatútu, že nebude pôsobiť zavádzajúco. 

p. Raši, primátor mesta Košice - Ďakujem pekne, p. námestníčka Lenártová, po nej p. poslanec Halenár. Nech sa páči.

p. Lenártová, námestníčka primátora - Ja by som sa snáď chcela povedať, keďže p. poslankyňa Adamčíková po odbornej stránke prečítala všetko to, na čom sa legislatívna komisia dohodla, iba by som chcela vyzvať ctených poslancov a vážených občanov, aby akékoľvek zmeny a doplnky v Štatúte mesta Košice zvažovali a konzultovali v dostatočnom predstihu s legislatívnou komisiou. Minule sme všetci uznali to, že naozaj zmeny štatútu sú vážna vec, tak poprosím ešte raz naozaj o dostatočne dlhý čas a konzultovať všetky zmeny a pripomienky s Legislatívnou komisiou pri mestskom zastupiteľstve. Ďakujem. 

p. Halenár, poslanec MZ - Keď som pochopil výklad p. Hajdučka správne, jedná sa o zabezpečenie, aby teda mesto mohlo tie byty prenajímať v domoch, kde je zrejme prevažná časť tých bytov už privátna, v súkromných rukách. Moja otázka znie. A ak je tomu tak, ako táto zmena štatútu zabezpečí, aby prípadne mohlo mesto takéto byty predávať, respektíve ako je zabezpečené potom neskoršími opatreniami, že nájomca, ktorý bude vybraný mestom bude kompatibilný s pravidlami obývania týchto domov s ľuďmi, ktorí sú vlastníkmi tých priestorov? Stáva sa totiž a mám takéto konkrétne informácie, že väčšinou sa jedná o ľudí, ktorí niekedy aj vyrušujú ostatných a sú sťažnosti tých vlastníkov bytov? Ako je vlastne toto vyriešené v meste? Nakoľko teda mesto vychádza v ústrety svojim občanom, ktorí majú vo vlastníctve tie byty?

p. Raši, primátor mesta Košice - Ďakujem pekne. Nechám najprv aj ďalšieho poslanca vystúpiť k rozprave a potom poprosím o odpovede na jednotlivé body. 

p. Jenčová, poslankyňa MZ - Ja by som rada reagovať na tú takzvanú oznamovaciu alebo vyvesovaciu alebo akú povinnosť. Mne to pripadá, ako keby tu pracoval nejaký agent v utajení, že samospráva nemá záujem zverejňovať informácie. Zákon presne hovorí, ktoré informácie je povinná obec zverejňovať. Štatút zároveň hovorí o deľbe pôsobnosti medzí samosprávou mesta a samosprávu mestských častí. Pokiaľ by sme pristúpili na to, že mestské časti sú povinné zverejňovať a dávať rôzne oznamy, tak vážení, jedna takáto oznamovacia tabuľa 2 krát meter stojí 20.000,- Sk a tú treba obhospodarovať. My máme problém, aby naše veci boli vyvesené v zmysle zákona, lebo jednoducho to musí niekto urobiť. A skúsenosť je taká, keďže 20 % oprávnených voličov chodí na komunálne voľby, ľudia si ani neprečítajú kedy je zvoz nadrozmerného odpadu, ktorý je priamo vyvesený na tých ich kontajneroch. Ten kto chce nejakým spôsobom ovplyvňovať chod samosprávy, nech mi nikto netvrdí, že nemá doma internet lebo neverím, že taký človek existuje a taká pani dôchodkyňa alebo pán dôchodca môže v klube dôchodcov si tak isto pozrieť na internet. A pokiaľ si nemá kde pozrieť, verte tomu, že ho to ani nezaujíma. Keď ľudí nezaujíma to, čo sa deje v ich bezprostrednej blízkosti. Ja som sa nestretla za svoju prax 5 ročnú s tým, aby niekto prišiel na úrad mestskej časti, alebo aby som ho videla stáť pred informačnou tabuľou. Proste takéto náhody jednoducho neexistujú. Takže dávať si robotu pre robotu a tváriť sa, že sú tu nejakí agenti v utajení.... no žiadni tu nie sú, pretože mesto má krásnu veľkú informačnú tabuľu po celej tejto ploche, všetci aktivisti, občianske združenia a kto nejakým spôsobom chce ovplyvňovať chod samosprávy alebo do nej rozprávať, tak nemá problém raz za 2 mesiace si ťuknúť na internet. A keď je to fakt nejaká babka, ktorá sa chce zapájať, tak si to môže tu na pozrieť a pripomienkovať, takže netvárme sa, že chceme byť transparentnejší, pretože si myslím, že už dostatočne transparentní sme. Nič tu nie je, žiaden agent v utajení, všetko sa zverejňuje, na internete je všetko, takže aby štatút mestským častiam ukladal, že majú zverejňovať toto dosť dobre nie je možné, lebo to má byť o rozdelení kompetencií. Takže ja sa fakt nebránim informovanosti, ale nemôžem takéto niečo podporiť, alebo potom môžem dať transparenty pozdĺž Slaneckej a vypisovať tam a budeme sa venovať len tomu. Takže páni aktivisti všade sú informácie. Médiá, webka, skrinky, informačné tabule, tak nerobme tu utajenie agentov. Ďakujem. 

p. Petrvalský, poslanec MZ – Faktická pripomienka. Nebol som tu teda počas celej rozpravy, ale musím podporiť kolegyňu Jenčovú, preto lebo skutočne už kto dnes chce mať informácie, ten ich určite získa. Aj my máme aj tlačené médium, aj internet, aj 2 tabule na zverejňovanie, aj televízny vnútorný okruh mestskej časti, takže skutočne, aby nám niekto prikazoval, čo máme robiť, tak to je... Ja si myslím, že v dnešnej dobe občania sami si vyžiadali, aby tá samospráva fungovala tak, aby boli informovaní. Kto chce informácie si nájde, kto nechce, bohužiaľ vypisuje. Takže takto vyzeráme. 

p. Blaškovičová, poslankyňa MZ - Faktická pripomienka. Prepáčte prosím, nazvať občanov  „agentov v utajení“, keď majú záujem o nejaké informácie sa mi nezdá celkom fér. Som rada, že sa s tým legislatívna komisia zaoberala. Prosím, myslíte na to, že to bol návrh ľudí, ktorí v tomto meste žijú, ktorých naozaj problematika tohto mesta zaujíma. A pokiaľ tomu ja rozumiem, tak predovšetkým ide o verejné prerokovania územného plánu, ktoré sa tu doteraz robili za dosť zvláštnych okolností - na poslednú chvíľu a s týmto majú občania problém. Preto sa im nečudujme. Oni v tých mestských častiach žijú a vy ste starostovia tých mestských častí, kde máte týchto ľudí, ktorých sa to priamo týka. Takže ďakujem, že sa s tým legislatívna komisia zaoberala. Ja mám vnútorne len jeden trošičku problém. Mám pocit, že v tom návrhu, o ktorom hovorila p. Adamčíková, ide skôr o to, že mestské časti by mali zverejňovať už prijaté uznesenia a nariadenia. A ten návrh, ktorý som ja dávala pred časom, bol hlavne o tom, aby vopred sa oznámilo to, že sa budú prerokovávať verejné prerokovania územného plánu o tom, aby občania boli vopred informovaní, nie post, že čosi sa prijalo. Čiže toto vidím ako problém, ktorý vlastne tým pádom vypadol. Ak bude p. Adamčíková taká láskavá a vysvetlí mi, že je to obsiahnuté v tom návrhu legislatívnej komisie, tak budem skutočne veľmi rada. 

p. Jenčová, poslankyňa MZ - Faktická pripomienka. Pani kolegyňa Blaškovičová, asi sme sa nie celkom pochopili. Agenta v utajení som myslela samosprávu, teda primátora alebo starostov, ktorí niečo nechcú povedať a pritom chcú povedať všetko. To je po prvé a po druhé predsa tu funguje systém zastupiteľskej demokracie, preto sú tu poslanci lebo zastupujú občanov. Takže aký problém je v komunikácii? 

p. Halenár, poslanec MZ - Faktická pripomienka. K tomu čo tu povedala p. poslankyňa Blaškovičová dávam neformálny návrh pre magistrát mesta, aby zriadil nejaký otvorený mail box pre všetkých poslancov. Jeden by bol nazvaný štatút, druhý by bol povedzme nazvaný rokovací poriadok, tretí atď., atď., do ktorého by mohli prispievať všetci poslanci, ktorí chcú nejakú zmenu v týchto dokumentoch a raz za čas by sa tento mail box príslušnými úradníkmi vybral, učesali by to a cez príslušné komisie by to mohlo prejsť pred poslancov mestského zastupiteľstva. 

p. Adamčíková, poslankyňa MZ a členka návrhovej komisie - Pani kolegyňa, nechcem aby sme si pingpongovali. Toto je veľmi vážna vec. Legislatívna komisia, na ktorej bolo 13 právnikov prítomných sa zaoberala touto otázkou niečo cez hodinu. Nie je možné to formulovať iným spôsobom. Ja viem o čo ide aktivistom. Toto čo oni chcú je obsiahnuté v slovíčku o činnostiach. Je to činnosť. To, že zmeny územného plánu sa dejú a občania o tom nevedia o tom ukladá zákon, že je povinnosť samosprávy toto zverejňovať a že sa tak niekde nestalo, je mi to veľmi ľúto. Bohužiaľ, bolo to v mojej mestskej časti. My nie sme od toho a nemáme ani takú právomoc, aby my sme boli múdrejší ako zákon a ukladali toto mestským častiam.

p. Raši, primátor mesta Košice - Ďakujem pekne. Ak sa nikto ďalší nehlási do rozpravy uzatváram rozpravu. Ja len krátky komentár. Tento návrh prišiel na minulom mestskom zastupiteľstve a ja som sa vyjadril, že podporujem všetky návrhy, ktoré navodia aj legislatívne takú formu, ktorá umožní občanom sa dostať k informáciám tak, aby nemali žiadne pochybnosti. To b) čo sme tu počuli dnes, že teraz tomu dať takú legislatívnu formu, aby sme to mohli aj schváliť, aby sme neschválili niečo, čo narazí na nejaký problém v existujúcich zákonoch a obecných právnych normách. Čiže máme tu jeden návrh, ktorý predniesla p. poslankyňa Adamčíková. Pani poslankyňa Adamčíková, čiže  vami prednesený návrh berieme ako návrh doplňujúci o ktorom budeme hlasovať a potom budeme hlasovať o návrhu štatútu ako o celku. Čiže budeme hlasovať najprv o návrhu p. poslankyne Adamčíkovej, ktorá prečítala ako návrh doplnenia alebo návrh doplnenia uznesenia na základe odporúčania legislatívnej komisie. Čiže prosím hlasujeme o návrhu p. poslankyne Adamčíkovej.

Hlasovanie č. 10 -	za: 26, proti: 0, zdržali sa: 20

p. Raši, primátor mesta Košice - Tento návrh bol schválený. Teraz budeme hlasovať o návrhu uznesenia ako o celku aj s týmto schváleným doplňujúcim návrhom. Takže poprosím návrhovú komisiu, aby prečítala návrh na uznesenie.

p. Cais, poslanec MZ a člen návrhovej komisie - Návrh na uznesenie Mestského zastupiteľstva v Košiciach. „Mestské zastupiteľstvo v Košiciach podľa § 10 ods. 3 písm. a) zákona č. 401/1990 Zb. o meste Košice v znení neskorších predpisov a § 6 ods. 2 písm. a) Štatútu mesta Košice schvaľuje zmeny a doplnenie Štatútu mesta Košice § 39a, 39b podľa predloženého návrhu a § 46 ods. 4 podľa predloženého návrhu.“
 
Hlasovanie č. 11 -	za: 36, proti: 0, zdržali sa: 12

p. Raši, primátor mesta Košice - Konštatujem, že uznesenie bolo schválené.
- - -

Bod č. 2 
Pokračovanie rokovania o bode č. 7 z X. rokovania MZ v Košiciach dňa 21.2.2012 - Návrh Pravidiel prenajímania bytov vo vlastníctve mesta Košice v hybridných domoch

p. Raši, primátor mesta Košice - Pod bodom číslo 2 pokračujeme v rokovaní o bode číslo 7 z X. rokovania mestského zastupiteľstva z 21. 2. 2012. Je to Návrh pravidiel prenajímania bytov vo vlastníctve mesta Košice v hybridných domoch. Ja by som potom ešte poprosil v rámci rozpravy, aby dr. Hajduček odpovedal p. poslancovi Halenárovi, lebo som zabudol dať priestor na odpoveď na jeho otázku. Prosím p. námestníčku, aby stručne uviedla materiál.

p. Lenártová, námestníčka primátora - Ide o materiál, ktorý nadväzuje na zmeny štatútu a ktorý bol na ostatnom zastupiteľstve z rovnakých dôvodov prerušený. Do materiálu boli zakomponované pripomienky p. poslankyne Jenčovej a pripomienky legislatívnej komisie. A podstatnou zmenou bolo ešte sprísnenie kritérií pri posudzovaní žiadosti o nájom bytov vo vlastníctve mesta v hybridných domoch. Pravidlá ste dostali v písomnej podobe a vlastne ide o praktickú časť prenajímania bytov v hybridných domoch. 

p. Raši, primátor mesta Košice - Otváram rozpravu k bodu číslo 2. Nech sa páči. Ak sa nikto nehlási do rozpravy, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona o meste Košice a Štatútu mesta Košice schvaľuje Pravidlá prenajímania bytov vo vlastníctve mesta Košice v hybridných domoch podľa predloženého návrhu.“

Hlasovanie č. 12 -	za: 45, proti: 0, zdržali sa: 2
 
p. Raši, primátor mesta Košice - Konštatujem, že uznesenie bolo schválené. 
Dr. Hajduček, potom v prestávke vás poprosím pánovi poslancovi.
- - -

Bod č. 3 
Pokračovanie rokovania o bode č. 44 z X. rokovania MZ v Košiciach dňa 21.2.2012 - Nakladanie s majetkom mesta Košice – určenie spôsobu prevodu nehnuteľností - budovy OC III na Hemerkovej 39, vrátane pozemku formou dobrovoľnej dražby

p. Raši, primátor mesta Košice – Pán námestník prosím o stručné uvedenie materiálu.

p. Lazár, námestník primátora - Tento prejav sme stiahli z dôvodu, že mestská časť KVP požiadala o zastavenie predaja, resp. o zverenie tejto budovy do ich majetku. Prebehlo rokovanie a výsledok z tohto je, že referát ÚHA (Útvar hlavného architekta) nemá námietky k predaju tejto nehnuteľnosti, ak bude slúžiť na pôvodný účel. Rada primátora resp. mesto súhlasí tak isto s odpredajom. Majetková komisia tiež, Mestská časť KVP zotrvala na svojom stanovisku, čiže materiál sa predkladá v pôvodnom znení tzn. že v predaji dobrovoľnou dražbou. 

p. Raši, primátor mesta Košice - Otváram rozpravu k bodu číslo 3. Nech sa páči. Ak sa nikto nehlási do rozpravy uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami Štatútu mesta Košice a zákona o majetku obcí v znení neskorších predpisov schvaľuje spôsob prevodu nehnuteľného majetku vo vlastníctve mesta Košice formou dobrovoľnej dražby budovy obchodného centra III na Hemerkovej ulici číslo 39 súpisné číslo 1682 na pozemku parc. č. 2889/2 a pozemku parc. č. 2889/2 zastavané plochy a nádvoria s výmerou 2454 m2 v katastrálnom území Grunt s najnižším podaním vo výške 3914,60 eur.“

p. Raši, primátor mesta Košice - Ja by som poprosil ešte raz prečítať tú záverečnú sumu, lebo inak je uvedená, pravdepodobne 3 milióny.

p. Adamčíková, poslankyňa MZ a členka návrhovej komisie – „3 mil. 914 tis. 060,- eur.“ Ospravedlňujem sa. 

p. Raši, primátor mesta Košice - Ďakujem pekne. Čiže návrh uznesenia je taký, aký máte vo svojich materiáloch. Prosím hlasujte o tomto návrhu uznesenia.

Hlasovanie č. 13 -	za: 32, proti: 0, zdržali sa: 16

p. Raši, primátor mesta Košice - Konštatujem, že uznesenie bolo schválené.
- - -

Bod č. 3/1 
Personálne zmeny vo funkcii námestníka primátora

p. Raši, primátor mesta Košice - Prejdeme k bodu číslo 3/1 doplnený bod materiálu. Sú to personálne zmeny vo funkcii námestníka primátora. Dňa 20. 4. 2012 mi bola písomne doporučená žiadosť o uvoľnenie z funkcie námestníka primátora Ing. Ladislava Lazára. Na základe tejto skutočnosti je potrebné zvoliť nového námestníka primátora. Čiže v súlade s § 13 ods. 1 Rokovacieho poriadku Mestského zastupiteľstva sú predkladané návrhy na námestníka primátora jednotlivými poslancami alebo poslaneckými klubmi. Obdržal som návrh poslaneckého klubu Smer, Most-Híd pri Mestskom zastupiteľstve v Košiciach, ktorý navrhuje kandidáta na funkciu námestníka primátora mesta Košice Ing. Jána Jakubova. Tento návrh bol predložený predsedom poslaneckého klubu p. Milanom Gécim. Nech sa páči má niekto ešte iný návrh alebo sa chce vyjadriť? Prosím máte možnosť. 

p. Petrvalský, poslanec MZ - Veľmi ma mrzí len spôsob preto, lebo p. Jakubov bol dnes ráno za mnou a že či súhlasíme? A musel som mu bohužiaľ povedať, že o ničom nevieme. Takže neviem, možnože tu zlyhal nejaký informačný kanál, ale poslanecký klub SDKÚ-DS teraz prvýkrát dnes ráno dostal túto informáciu. Proti osobe Ing. Jakubova nemáme nič proti, samozrejme preto, lebo ho poznáme ako slušného človeka, ale rád by som vás upozornil na to, že skutočne tu niekde zlyhali informačné kanály, lebo nedostala sa k nám takáto informácia, že na dnešnom rokovaní takáto vážna vec prebehne.

p. Raši, primátor mesta Košice - Ja som dostal informáciu, že sa bolo stretnutie štruktúr na krajskej úrovni. Takže asi sa tá informácia nedostala k vám dostatočne rýchlo, lebo pokiaľ mám informáciu, tak o tomto ste teda mohli byť okrem médií informovaný aj osobne. 

p. Lazár, námestník primátora - Pôvodne som mal asi tak na 30 minút pripravený prejav. Asi na to, že ma poznáte, že som pragmatický človek tak myslím, že to zvládnem za 3 minúty. Ja by som chcel skutočne poďakovať všetkým, vedeniu mesta, vám ako poslancom, vedeniu mestských podnikov, zamestnancom na magistráte, ktorí so mnou a s ktorými som ja spolupracoval. Chcem vyjadriť radosť aj na tým, že sa nám podarilo niektoré projekty dotiahnuť, niektoré projekty rozbehnúť, či už je to povedzme keď takto zoberiem časovo ako to vyšlo, by sme to nazvali výmena úradníkov magistrátu za policajtov v meste. Myslím si, že to prebieha dobre a pôjde to ďalej tak isto. Systém vypratávania, nazvime to oblastí, kde sa zdržiavajú neprispôsobivé osoby aj s konkrétnou ukážkou na Demetri s tým, že teraz pôjdu ďalšie. Či už keď pozerám na p. náčelníka mestskej polície odťahovanie mestských áut. Tak isto som veľmi rád a úplne sa tomu teším, že nakoniec sme stihli dotiahnuť aj alebo zabrániť ako mestu tomu, aby občania mesta Košíc neboli okrádaní bezdôvodne štátnou teplárňou. Aj napriek tomu, viete dobre, že som bol zastrašovaný, potom sa ma pokúšali uplácať. Ale tento proces sme dotiahli do konca. A dobrá správa pre Košičanov je, že nielen občania ušetria takmer 800000 eur, ale tým že tento proces sme takto naštartovali, tak aj podnikatelia a hlavne podnikatelia, ktorí sú pripojení priamo na štátnu tepláreň, ušetria ďalších odhadom 300 až 350000 eur. Ja verím, že do budúcna už takéto absurdné situácie medzi mestom a štátnou teplárňou vznikať nebudú. Som skutočne úprimne rád, pretože som myslel že to už nestihnem, ako viceprimátor, a nakoniec orgány konali včas. Chcem povedať, že viete dobre keď prebehli alebo keď boli vyhlásené predčasné voľby s Richardom Rašim sme predpokladali reálne, že taká situácia alebo podobná situácia môže nastať. A tak ako myslím, že to boli v júni 2010 pred komunálnymi voľbami, sme našli myslím si že riešenie, ktoré pomôže tomuto alebo pomohlo tomuto mestu. A na koniec sa to ukázalo dobré riešenie a takisto dnes riešenie, ktoré sme samozrejme spolu prekonzultovali najsamprv, verím že prijímame riešenie, ktoré pomôže tak isto nášmu mestu a východu ako takému. Dovoľte mi ešte raz poďakovať všetkým, samozrejme tým, ktorí so mnou spolupracovali za spoluprácu. Tí ktorí ma kritizovali, aj za tú kritiku ak bola konštruktívna a tí, ktorí sa nevyjadrili tak samozrejme aj za to zotrvanie v týchto názoroch a postojoch. Samozrejme nechcem dlho rozprávať, pretože v konečnom dôsledku až taká zásadná zmena nenastala a budem pôsobiť ďalej ako mestský poslanec a budeme sa naďalej stretávať a verím, že prijmeme ďalších veľa rozumných rozhodnutí, ktoré pomôžu v prvom rade nášmu mestu. Ďakujem pekne nech sa vám darí. 

p. Raši, primátor mesta Košice - Ďakujem pekne p. námestník, s faktickou pripomienkou sa prihlásil p. poslanec Ihnát. Nech sa páči.

p. Ihnát, poslanec MZ - Faktická pripomienka. Ja osobne v nadväznosti na to, čo povedal Laco Lazár, by som chcel osobne sám za seba poďakovať. Tá spolupráca Laco s tebou bola dobrá. Usmievaš sa, ale naozaj bola dobrá. Boli aj problémy, sedeli sme spolu, vysvetlili sme si veci, tak sa ti chcem poďakovať. Naozaj si chlap na pravom mieste. 

p. Rusnák, poslanec MZ - Poslanecký klub KDH- SMK nie je členom štruktúr, ktoré ste spomínal p. primátor, pretože informácia o tejto personálnej výmene, tak isto pre nás je absolútne nová. Nebolo s nami ani konzultované, nikto sa o tejto otázke s nami nebavil. 

p. Raši, primátor mesta Košice - Okrem médií, čo samozrejme nie je žiadne rokovanie na úrovní predsedov poslaneckých klubov, som ja osobne mal rokovanie so štruktúrou, ktorá je nad vami vašich hierarchií. A tak isto boli rokovania aj so štruktúrami strany SDKÚ. Takže nabudúce budem ešte ja extra rokovať s každým. Ja si myslím, že je to informácia, ktorá bola dostatočne dlho známa a teraz som nepovažoval za extra dôležité ju prejednávať s každým osobne. Ale budem to robiť dodatočne. Nehovoril som to preto p. poslanec Dečo, aby som ťa vyzval. Nech sa páči, máš slovo.

p. Dečo, poslanec MZ - Je možné p. primátor, že lepšie ovládate naše štruktúry ako ich ovládam ja. Preto by som prijal určite nejaké vysvetlenie, že s ktorou štruktúru nad p. Rusnákom ste sa rozprávali. Zatiaľ som stále krajským predsedom KDH a myslím, že na túto tému sme sa my dvaja nerozprávali.

p. Raši, primátor mesta Košice - Dobre, dobre nekomentujem. Nech sa páči, ďalší prihlásení do rozpravy. Dobre ak sa nikto nehlási do rozpravy, uzatváram rozpravu. V súlade s § 13 ods. 2 Rokovacieho poriadku mestského zastupiteľstva navrhujem za námestníka primátora mesta Košice poslanca mestského zastupiteľstva p. Ing. Jána Jakubova. Prosím návrhovú komisiu, aby predniesla návrh uznesenia. Keďže bol navrhnutý iba jeden kandidát na funkciu námestníka primátora, budeme hlasovať o návrhu uznesenia tak, ako bude prednesené návrhovou komisiu s tým, že táto žiadosť o uvoľnenie je žiadosť o uvoľnenie k dnešnému dňu. Teda od zajtra v prípade pozitívneho hlasovania by sa stal námestníkom primátora mesta Košice p. Ing. Ján Jakubov a dnešný deň by bol posledný deň, ktorý je vo funkcií p. námestník Ing. Ladislav Lazár. Prosím návrhovú komisiu o prednesenie návrhu uznesenia.

p. Cais, poslanec MZ a člen návrhovej komisie – „Mestské zastupiteľstvo v Košiciach podľa § 11 ods. 5 zákona Slovenskej národnej rady č. 401/1990 Zb. o meste Košice v znení neskorších predpisov a § 6 ods. 2 písm. r) Štatútu mesta Košice A) berie na vedomie vzdanie sa funkcie námestníka primátora mesta Košice Ing. Ladislava Lazára na vlastnú žiadosť k dátumu 23. 4. 2012, B) volí za námestníka primátora mesta Košice Ing. Jána Jakubova s účinnosťou od 24. 4. 2012.“

Hlasovanie č. 14 -	za: 40, proti: 1, zdržali sa: 6
 
p. Raši, primátor mesta Košice - Konštatujem, že uznesenie bolo schválené a konštatujem, že p. Ing. Ján Jakubov bol zvolený za námestníka primátora mesta Košice. Gratulujem a od zajtra, čiže dňom 24.4. sa stáva námestníkom primátora mesta Košice p. Ing. Ján Jakubov a dovoľte mi, aby som takto aj ja verejne poďakoval p. Ing. Lazárovi za činnosť a za spoluprácu, ktorú sme tu absolvovali v priebehu viac ako roka, za nové konštruktívne podnety, o ktorých aj p. námestník hovoril, a ktoré teda dúfam, že dáme do praxe a pomôžu nám všetkým zlepšiť život obyvateľov nášho mesta. Takže p. námestník ešte raz veľmi pekne ďakujem.
- - -

Bod č. 3/2 
Zmena poverenia na výkon oprávnení mesta Košice ako spoločníka alebo akcionára obchodných spoločnostiach a zmena zastúpenia v záujmovom združení právnických osôb

p. Raši, primátor mesta Košice - Pod bodom číslo 3/2 predkladám materiál Zmenu poverenia na výkon oprávnení mesta Košice ako spoločníka alebo akcionára v obchodných spoločnostiach a zmena zastúpenia v záujmovom združení právnických osôb. Keďže zajtrajším dňom p. Ing. Jakubov sa stáva námestníkom primátora, treba urobiť zmeny a vlastne ide o nahradenie poverenia na výkon oprávnenia ako spoločníka, čiže akcionára v spoločnostiach, v ktorých bol p. námestník Ing. Lazár. Otváram rozpravu k bodu 3/2.
 Ak sa nikto nehlási do rozpravy uzatváram rozpravu a prosím návrhovú komisiu, aby prečítala návrh na uznesenie.

p. Cais, poslanec MZ a člen návrhovej komisie – „Mestské zastupiteľstvo v Košiciach podľa § 11 ods. 4 písm. 1) zákona č. 369/1990 o obecnom zriadení v znení neskorších predpisov, § 25 ods. 3 a § 26 Štátu mesta Košice 
A) berie na vedomie zánik poverenia Ing. Ladislava Lazára a) na zastupovanie Mesta Košice ako jediného spoločníka vykonávajúceho pôsobnosť valného zhromaždenia v rozsahu vymedzenom Štatútom mesta Košice v obchodnej spoločnosti Tepelné hospodárstvo s.r.o. Košice,  b) na zastupovanie Mesta Košice ako jediného akcionára vykonávajúceho pôsobnosť valného zhromaždenia v rozsahu vymedzenom Štatútom mesta Košice v obchodnej spoločnosti Mestské lesy Košice a.s., c) na zastupovanie Mesta Košice ako jedného z akcionárov na valnom zhromaždení v rozsahu vymedzenom Štatútom mesta Košice v obchodných spoločnostiach Mestský Futbalový Klub Košice a.s., GEOTERM KOŠICE a.s.. 
B) odvoláva zástupcu mesta Košice z funkcie člena rady združenia v záujmovom združení právnických osôb CASSOVIAINFO, Trieda SNP 48/A, 04011 Košice, IČO: 31275915 Ing. Ladislava Lazára. 
C) poveruje a) vykonávaním oprávnení Mesta Košice ako jediného spoločníka vykonávajúceho pôsobnosť valného zhromaždenia v rozsahu vymedzenom Štatútom mesta Košice v obchodnej spoločnosti Tepelné hospodárstvo, spoločnosť s ručeným obmedzením Košice Ing. Jána Jakubova, b) vykonávaním oprávnení Mesta Košice ako jediného akcionára vykonávajúceho pôsobnosť valného zhromaždenia v rozsahu vymedzenom Štatútom mesta Košice v obchodnej spoločnosti Mestské lesy Košice a.s. Ing. Jána Jakubova, c) vykonávaním oprávnení Mesta Košice ako jedného z akcionárov na valnom zhromaždení v rozsahu vymedzenom Štatútom mesta Košice v obchodných spoločnostiach Mestský Futbalový Klub Košice a.s. Ing. Jána Jakubova, GEOTERM KOŠICE a.s Ing. Jána Jakubova. 
D) menuje zástupcu Mesta Košice do funkcie člena rady združenia v záujmovom združení právnických osôb CASSOVIAINFO, Trieda SNP 48/A, 04011 Košice, IČO 31275915 Ing. Jana Jakubova.“

Hlasovanie č. 15 -	za: 44, proti: 1, zdržali sa: 2

p. Raši, primátor mesta Košice - Konštatujem, že uznesenie bolo schválené. 
- - -

Bod č. 4 
Informácia primátora mesta o svojej činnosti od X. rokovania MZ

p. Raši, primátor mesta Košice - Pod bodom číslo 4 mi dovoľte, aby som vás stručne informoval o mojej činnosti od X. rokovania mestského zastupiteľstva. Správu by ste mali mať v elektronickej alebo v písomnej forme. V tomto období sme absolvovali niektoré oficiálne stretnutia na úrovni veľvyslancov krajín. Bol tu veľvyslanec Moldavskej republiky pri príležitosti otvorenia a koordinácie otvorenia konzulátu v Košiciach. Bol tu veľvyslanec španielskeho kráľovstva, ktorý na Slovensku končí svoju misiu. V Bratislave som sa stretol s veľvyslancom Spolkovej republiky Nemecko p. Hartmanom, či veľvyslankyňou Srbskej republiky p. Hrustanovič a v Košiciach sme prijali novú veľvyslankyňu Kubánskej republiky p. Lorenzo. V tomto období nás navštívil a poctil návštevou prezident Slovenskej republiky Ivan Gašparovič, kde sme aj spolu s námestníkmi a predsedom Košického samosprávneho kraja diskutovali o rôznych problémoch regionálnej aj celoslovenskej úrovne. Z veľmi zaujímavých stretnutí to bolo ďalej stretnutie s expertmi na kreatívny priemysel pánmi Flemingom, Bogenom a Loonom. 9. marca sme podpísali zmluvu o poskytnutí nenávratného finančného príspevku v rámci prioritnej osi 7 Regionálneho operačného programu na realizáciu investičných projektov Európske hlavné mesto kultúry. Túto zmluvu sme podpísali spolu s Košickým samosprávnym krajom, s neziskovou organizáciou Perly Gotickej cesty a s neziskovou organizáciou Zachráňme kaštieľ v Krásnej. Uskutočnilo sa stretnutie primátorov krajských miest v Prešove, kde sa prejednávali problémy financovania samosprávy, starostlivosti o seniorov a odkázané osoby či vyhodnotenie prijatia malej novely a návrhy na riešenie do budúcnosti. Tak isto sme mali stretnutie s dopravným podnikom kvôli problémom pri riešení kolektívnej zmluvy dopravného podniku so zamestnancami. Výsledkom ktorého aj bolo podpísanie kolektívnej zmluvy na ďalšie obdobie. Z mimoriadnych udalostí 5. marca bola otvorená p. námestníkom premávka na Kostolianskej ceste, ktorá bola uzavretá z dôvodu zosuvov kamennej sutiny. O 2 dni neskôr vznikla mimoriadna situácia v oblasti mestských časti Myslava a Luník IX odkiaľ z odpadu z legálnej skládky unikala nebezpečná látka. Na riešenie týchto situácií sme sa zúčastňovali osobne. Čo sa týka mestských častí, či bezpečnosti, mal som pracovné stretnutie s viacerými starostami mestských časti. Či to boli Dargovských hrdinovia, Pereš, krátke pracovné stretnutie s p. starostku KVP, so starostom MČ Západ a zúčastnil som sa pracovného rokovania s komisiou Rady starostov k novele zákona o Košiciach. Bolo to v MČ Šaca, či na pracovnej návšteve v MČ v obci Ťahanovce. Čo sa týka mestských častí, pokračovali sme v podpore bezpečnosti na mestských častiach a otvorila sa malá policajná stanica na Kuzmányho sídlisku. Bolo to 2. marca. Mestské lesy podarovali na základe iniciatív magistrátu MČ Nad jazerom pre potreby mestskej polície terénny automobil. Otvorili sa zrekonštruované priestory nového pracoviska príslušníkov mestskej polície na sídlisku Ťahanovce a pokračovalo sa v odťahu opustených vozidiel. V súčasnej dobe ich bolo odtiahnutých spolu od začiatku tejto akcie 400. Teda bolo uvoľnených 450 parkovacích miest. Z kultúrnych a spoločenských podujatí veľmi stručne. Boli tu celomestské oslavy Dňa učiteľov, či koncert ukrajinského zboru Karpaty pod gesciou generálneho konzulátu Ukrajiny.   11. apríla to bolo 112. výročie narodenia Sándora Máraia. A tak isto som prijal študentov niektorých základných škôl. 16. marca sme podporili aktívne Deň narcisov a v Dome umenia sme aktívne podporili Koncert tolerancie, ktorý organizovalo Rómske mediálne centrum. Nedávno sa otvorila výstava, na ktorej sa mesto Košice podieľa. Je to výstava Leonardo da Vinci, vynálezca a umelec, kde sa nám podarilo presťahovať túto expozíciu z Florencie do Košíc. Čo sa týka športových aktivít, zúčastnili sme sa spolu s p. námestníkom Bratislavského maratónu, kde sme v rámci podpory športu behali v štafete košickej a bratislavskej radnice. Podporili sme majstrovstvá sveta v kulturistike, niekoľko futbalových turnajov mládeže v Košiciach. Budeme spoluorganizátormi majstrovstiev sveta v orientačnom behu a vzpieraní, ktoré sa budú konať v našom meste. Uplynulá aktivita  patrila športovým aktivitám. Bol to beh pre zdravé nohy a beh učiteľov, ktoré sa uskutočnili v sobotu. Z medzinárodných aktivít, boli sme v Hejciach pri šiestom výročí leteckého nešťastia, kde zomrelo 42 slovenských vojakov. Bol som v Belehrade, kde sme vyjadrili podporu kandidatúre Belehrad - Dunaj - Európske hlavné mesto kultúry v roku 2020 a v posledných dňoch som sa zúčastnil výstavy veľtrhu cestovného ruchu v Miškolci, kde malo Košice okrem vlastného stánku aj vlastnú expozíciu venovanú Sándorovi Máraimu. 
Otváram rozpravu k bodu číslo 4. 

p. Halenár, poslanec MZ - Na minulom zastupiteľstve som sa vás p. primátor pýtal koľko dní do februára v roku 2012 ste strávili vo svojej kancelárii tu v Košiciach? Odpovedali ste, že uprednostňujete prácu verejne v mestských častiach, stretnutiami na ministerstve, s bankami a podobne. Chcel som vedieť na základe zákona o slobodnom prístupe k informáciám detaily. Žiaľ môžem povedať, že žiadne detaily mi neboli poskytnuté tzn. žiadne rokovanie s mestskou časťou, žiadne rokovanie s bankou, s investormi. Kto vás poveril tým? Aké boli výsledky? Môžete prosím vysvetliť ako je možné, že nevedia úradníci Magistrátu mesta Košice to, čo vy poviete oficiálne dať aj poslancovi?

p. Raši, primátor mesta Košice - Ďakujem pekne. Hlási sa niekto do rozpravy ešte ďalší? Ďakujem pekne, uzatváram rozpravu a prosím návrhovú komisiu, aby prečítala návrh na uznesenie.

p. Cais, poslanec MZ a člen návrhovej komisie – „Mestské zastupiteľstvo v Košiciach podľa § 6 ods. 2 písm. y) Štatútu mesta Košice berie na vedomie informáciu primátora mesta o svojej činnosti od X. rokovania mestského zastupiteľstva.“ 

Hlasovanie č. 16 -	za: 39, proti: 1, zdržali sa: 1

p. Raši, primátor mesta Košice - Konštatujem, že uznesenie bol schválené.
- - -

Bod č. 5 
Správa o činnosti Útvaru hlavného kontrolóra

p. Raši, primátor mesta Košice - Poprosím p. Ing. Jakubíkovú, hlavnú kontrolórku mesta, aby uviedla správu o činnosti útvaru hlavného kontrolóra.

p. Jakubíková, hlavná kontrolórka mesta: Dovoľte mi, aby som v krátkosti uviedla správu o činnosti a správu o výsledkoch kontroly. My sme vykonali kontrolu v Stredisku sociálnej pomoci mesta Košice na Garbiarskej ulici a Základnej škole Bukovecká 17. V Stredisku sociálnej pomoci mesta Košice sme kontrolovali obdobie rok 2009 a rok 2010. Zistenia kontrolné sú, že Stredisko sociálnej pomoci porušilo zákon o verejnom obstarávaní tým, že ako verejný obstarávateľ rozdelil zákazku a vyhol sa použitiu postupov zadávania zákazky podľa tohto zákona. Tzn. že ako verejný obstarávateľ mal výber dodávateľa na dodávky základných potravín realizovať zadaním podprahovej zákazky. Išlo o opakované zadanie. V zmluvách o prenájme nebytových priestorov nebola stanovená možnosť úpravy výšky nájomného uplatnením ročnej miery inflácie, čím dochádza k reálnemu poklesu príjmov. V Základnej škole Bukovecka 17 bolo kontrolované obdobie rok 2011. Kontrolné zistenia sú, že niektoré zmluvy o nájme nebytových priestoroch neobsahujú príslušné vzorce na základe ktorých je určený výpočet nákladov jednotlivých médií, ktoré sú vypracované Magistrátom mesta Košice. Zmluva o nájme školníckeho bytu nebola prehodnotená a upravená v zmysle § 9 Pravidiel prenajímania školského majetku vo vlastníctve mesta Košice vrátane nákladov za služby spojené s užívaním bytu. Vyradenie majetku bolo vykonané iba s formálnou účasťou členov vyraďovacej a likvidačnej komisie, bez príkazu a menovacieho dekrétu príslušných komisií. Neoprávnené uhrádzané cestovné náhrady hospodárke školy formou mesačného paušálu, neboli aktualizované zásady čerpania sociálneho fondu na rok 2011. Pri dodávateľských faktúrach chýbajú náležitosti podstatné ako súpis vykonaných prác, množstvo použitého materiálu. Podrobnejšie vysvetlenia sú uvedené v správach. Zároveň vám predkladám stanovisko k záverečnému účtu za rok 2011, v ktorom odporúčam mestskému zastupiteľstvu schváliť záverečný účet bez výhrad. Za pozornosť ďakujem.

p. Raši, primátor mesta Košice - Otváram rozpravu k bodu číslo 5. Nech sa páči. Ak sa nikto nehlási do rozpravy, uzatváram rozpravu a poprosím návrhovú komisiu o návrh uznesenia.

p. Kandráč, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení Štatútu mesta Košice berie na vedomie 1) Správu o činnosti hlavného kontrolóra mesta Košice od X. rokovania Mestského zastupiteľstva v Košiciach, 2) Správu o výsledkoch kontrol v subjektoch: Stredisko sociálnej pomoci mesta Košice, Základná škola Bukovecká 17 Košice, 3) Stanovisko k záverečnému účtu mesta Košice za rok 2011.“

Hlasovanie č. 17 -	za: 36, proti: 0, zdržali sa: 0
 
p. Raši, primátor mesta Košice - Konštatujem, že uznesenie bolo schválené.
- - -

Bod č. 6 
Správa o odpovediach na interpelácie a dopyty poslancov mestského zastupiteľstva, ktoré boli prednesené na X. rokovaní MZ dňa 21.02.2012

p. Raši, primátor mesta Košice - Poprosím p. Ing. Lazúra, riaditeľa magistrátu, aby uviedol materiál Správu o odpovediach na interpelácie a dopyty poslancov Mestského zastupiteľstva, ktoré boli prednesené na X. rokovaní mestského zastupiteľstva dňa 21.2. 2012. 

p. Lazúr, riaditeľ MMK - Obdržali ste písomnou formou odpovede na interpelácie a dopyty poslancov, ktoré boli predložené poslancom v zákonných lehotách. Samozrejme, tieto odpovede vychádzali z možných legislatívnych rámcov, časových možných súvislostiach, finančných možností mesta. Chcem poprosiť, aby ste daný materiál zobrali na vedomie. 

p. Raši, primátor mesta Košice - Otváram rozpravu k tomuto bodu. Ak sa nikto nehlási do rozpravy, uzatváram rozpravu a poprosím návrhovú komisiu o prednesenie návrhu uznesenia.

p. Kandráč, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení Rokovacieho poriadku Mestského zastupiteľstva v Košiciach berie na vedomie Správu o odpovediach na interpelácie a dopyty poslancov mestského zastupiteľstva, ktoré boli prednesené na X. rokovaní Mestského zastupiteľstva v Košiciach dňa 21. 2. 2012.“

Hlasovanie č. 18 -	za: 35, proti: 0, zdržali sa: 2
 
p. Raši, primátor mesta Košice - Konštatujem, že uznesenie bolo schválené. 
- - -

Bod č. 6/1 
Informácia o činnosti komisie Mestského zastupiteľstva na ochranu verejného záujmu pri výkone funkcie verejných funkcionárov

p. Raši, primátor mesta Košice - Prejdeme k bodu číslo 6/1, je to bod doplnený do dnešného rokovania mestského zastupiteľstva. Poprosím p. poslanca Melichárka, poslanca mestského zastupiteľstva, aby uviedol informáciu o činnosti komisie Mestského zastupiteľstva na ochranu verejného záujmu pri výkone funkcie verejných funkcionárov.

p. Melichárek, poslanec MZ - Správa bola predložená v písomnej forme a ďalšie doplňujúce informácie k nej nie sú. 

p. Raši, primátor mesta Košice - Otváram rozpravu k bodu 6/1. Ak sa nikto nehlási do rozpravy, uzatváram rozpravu a poprosím návrhovú komisiu o návrh uznesenia.

p. Kandráč, poslanec MZ a člen návrhovej komisie – „Mestské zastupiteľstvo v Košiciach v zmysle príslušných ustanovení Štatútu mesta Košice berie na vedomie Informáciu o činnosti komisie mestského zastupiteľstva na ochranu verejného záujmu pri výkone funkcií verejných funkcionárov.“

Hlasovanie č. 19 -	za: 39, proti: 0, zdržali sa: 0
 
p. Raši, primátor mesta Košice - Konštatujem, že uznesenie bolo schválené.
- - -

Bod č. 7 
Hodnotiaca správa programového rozpočtu a Záverečný účet mesta Košice za rok 2011

p. Raši, primátor mesta Košice - Bod číslo 7 je Hodnotiaca správa programového rozpočtu a záverečný účet mesta Košice za rok 2011. Správu ste dostali, je to pomerne rozsiahla správa. Pozostáva z dvoch častí programové plnenie a finančné plnenie programového rozpočtu za rok 2011. V programovom plnení sa posudzuje plnenie cieľov programu, podprogramových aktivít, ktoré boli zadefinované v programovom rozpočte na rok 2011 a finančné plnenie je spracované v podrobnej analýze príjmov a výdavkov k 31.12. 2011, v členení na bežné kapitálové a finančné operácie. 
Nech sa páči otváram k bodu číslo 7 rozpravu. Ak sa nikto nehlási do rozpravy, uzatváram rozpravu poprosím návrhovú komisiu o prednesenie návrhu uznesenia.

p. Kandráč, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení Štatútu mesta Košice 
A) berie na vedomie 1) Hodnotiacu správu programového rozpočtu mesta Košice za rok 2011, 2) Hodnotiacu správu o rozpočtovej a príspevkových organizácií mesta Košice za rok 2011, 
B) schvaľuje 1) Záverečný účet mesta Košice za rok 2011 bez výhrad, 2) Usporiadanie finančných vzťahov k štátnemu rozpočtu Slovenskej republiky a k štátnym fondom Slovenskej republiky, ktoré bolo vykonané podľa Pokynov na finančné zúčtovanie vzťahu so štátnym rozpočtom Slovenskej republiky a finančné zúčtovanie dotácií poskytnutých obciam z kapitol štátneho rozpočtu za rok 2011 určených ministerstvom financií Slovenskej republiky, 3) Prídel do fondu rozvoja bývania mesta Košice vo výške 109212 eur, 4) Prídel do Rezervného fondu mesta Košice vo výške 2492414,22 eur, 5) Usporiadanie finančných vzťahov k rozpočtových a príspevkových organizáciám, ktorých zriaďovateľom je mesto Košice v zmysle predloženého návrhu, 6) Finančné usporiadanie účelových finančných prostriedkov pre mestské časti: poskytnuté účelové transfery 1682513,39 eur z toho bežné 1481503,25 eur, kapitálové 201010,14 eur, vrátenie finančných prostriedkov od mestskej časti Košice Juh vo výške 2677,77 eur z nedočerpanej účelovej dotácie na prevádzku v zariadení celomestského významu do rezervného fondu mesta, 7) Stav fondov po finančnom usporiadaní: rezervný fond 3199520,21 eur, fond rozvoja bývania 360587,48 eur, sociálny fond 1179,77 eur, 8) Stav na účte cudzích prostriedkov k 31. 12. 2011 163680,23 eur.“

Hlasovanie č. 20 -	za: 40, proti: 0, zdržali sa: 3

p. Raši, primátor mesta Košice - Konštatujem, že uznesenie bolo schválené.
- - -

Bod č. 8 
Návrh na rozšírenie predmetu činnosti obchodnej spoločnosti Správa majetku mesta Košice, s.r.o.

p. Raši, primátor mesta Košice - Ide o rozšírenie činností, ktoré reálne Správa majetku mesta Košice vykonáva, resp. ktoré chce vykonávať, aby bolo všetko v súlade, ktorý navrhuje kontrola, ktorá bola vykonaná Obvodným úradom Košice, odbor živnostenského podnikania. Čiže je to reakcia na odporúčanie tohto úradu. 
Otváram rozpravu k bodu číslo 8. Ak sa nikto nehlási do rozpravy, uzatváram rozpravu a prosím návrhovú komisiu o prednesenie návrhu uznesenia.

p. Kandráč, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení Štatútu mesta Košice 
A) schvaľuje rozšírenie článku 3 Zakladateľskej listiny Predmet činnosti obchodnej spoločnosti Správa majetku Košice s.r.o. o činnosti: vodoinštalatérstvo a kúrenárstvo, montáž, rekonštrukcia, údržba vyhradených elektrických zariadení, murárstvo, prevádzkovanie športových zariadení, organizovanie kultúrnych a spoločenských podujatí, 
B) ukladá konateľovi obchodnej spoločnosti Správa majetku mesta Košice s.r.o. a) zabezpečiť rozšírenie predmetu činnosti obchodnej spoločnosti v živnostenskom registri, b) zabezpečiť zápis zmien v Obchodnom registri, c) vypracovať úplne znenie Zakladateľskej listiny, d) zosúladiť ďalšie právne normy spoločnosti so schváleným uznesením Mestského zastupiteľstva v Košiciach. Zodpovedný v texte, termín bezodkladne (pozn. posledná veta nebola prečítaná pri zapnutom mikrofóne).“

p. Raši, primátor mesta Košice - Čiže hlasujeme o návrhu uznesenia tak, ako ho máte v materiáli, prosím hlasujte.

Hlasovanie č. 21 -	za: 43, proti: 0, zdržali sa: 3

p. Raši, primátor mesta Košice - Konštatujem, že uznesenie bolo schválené.
- - -

Bod č. 8/1 
Zmena štatutárneho orgánu - konateľa v obchodnej spoločnosti BPMK, s.r.o.

p. Raši, primátor mesta Košice - Prechádzame k bodu číslo 8. 1. Je to bod, ktorý je doplnený do programu rokovania. Je to materiál Zmena štatutárneho orgánu konateľa v obchodnej spoločnosti Bytový podnik mesta Košice, s.r.o.. Je to materiál, ktorého potreba zaradenia vyplýva z toho, že p. JUDr. Ing. Viktor Lehotzký dňa 5. apríla 2012 mi oznámil, že podľa ustanovenia bodu 3 Zmluvy o výkone funkcie konateľa sa vzdáva funkcie konateľa v obchodnej spoločnosti Bytový podnik mesta Košice s.r.o.. Podľa § 66 ods. 2 Obchodného zákonníka vzdanie sa funkcie štatutárneho orgánu v obchodnej spoločnosti je účinné odo dňa prvého zasadnutia orgánu, ktorý je oprávnený vymenovať nový štatutárny orgán a preto v súlade s § 6 ods. 2 a s § 25 ods. 2 písm. a) bod 6 Štatútu mesta Košice predkladám Návrh na zmenu štatutárneho orgánu konateľa v obchodnej spoločnosti Bytový podnik mesta Košice. Navrhujem, aby do spoločnosti Bytový podnik mesta Košice na funkciu konateľa bol schválený p. Ing. Milan Jankura. Viete, že už pred voľbami som deklaroval, že by sme chceli spojiť niektoré podniky mestské, ktoré majú totožné alebo obdobné činnosti. Bytový podnik mesta Košice a Správa majetku mesta Košice sú podniky s vlastnými štruktúrami, s vlastnou administratívou, ale s činnosťami, ktoré sa v mnohých oblastiach prekrývajú. A aj preto by som chcel, aby sa stal konateľom oboch spoločnosti p. Ing. Milan Jankura práve preto, aby pripravil pre mestské zastupiteľstvo analýzu činnosti, analýzu šetrenia nákladov a analýzu zefektívnenie činností jedného podniku tak, aby bytový podnik a správa majetku mestskej činnosti splynuli do jedného podniku. Analýzu právnej formy, ktorá bude najvýhodnejšia, teda či to bude zlúčenie alebo pohltenie v úvodzovkách jedného podniku druhým alebo druhého tým prvým. A práve na toto by malo slúžiť jeho konateľstvo v oboch spoločnostiach, aby sme túto funkciu mohli po právnej analýze a po príprave na mestskom zastupiteľstve prejednať aj eventuálne tieto podniky spojiť. 
Otváram rozpravu k bodu číslo 8/1. Nech sa páči. Ak sa nikto nehlási do rozpravy, uzatváram rozpravu a poprosím návrhovú komisiu o návrh na uznesenie.

p. Kandráč, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení Štatútu mesta Košice a príslušných ustanovení Obchodného zákonníka berie na vedomie vzdanie sa JUDr. Ing. Viktora Lehotzkého funkcie konateľa obchodnej spoločnosti Bytový podnik mesta Košice s.r.o., menuje Ing. Milana Jankuru do funkcie konateľa obchodnej spoločnosti Bytový podnik mesta Košice s.r.o..“

Hlasovanie č. 22 -	za: 38, proti: 1, zdržali sa: 3 

p. Raši, primátor mesta Košice - Konštatujem, že uznesenie bolo schválené.
- - -

Bod č. 9 
Predloženie žiadosti o NFP v rámci operačného programu Informatizácia spoločnosti, prioritná os 2, opatrenie 2.1, kód výzvy OPIS-2012/2.1/06-DP projekt na digitalizáciu Archívu mesta Košice

p. Raši, primátor mesta Košice - Prejdeme k bodu číslo 9. Prosím pána riaditeľa, aby uviedol materiál. Je to projekt na digitalizáciu archívu mesta Košice. 

p. Lazúr, riaditeľ MMK - V rámci operačného programu informatizácia spoločnosti, bola vyhlásená výzva digitalizácie kultúrneho dedičstva rezortných a mimorezortných pamäťových a fondových inštitúcií. Pretože mesto v rámci pravidiel tejto výzvy je oprávnený žiadateľ, chceme poprosiť mestské zastupiteľstvo, aby nám odsúhlasilo možnú účasť v uvedenom europrojekte pod názvom Digitalizáciou k sprístupneniu historických dokumentov Archívu mesta Košice. Ide o výzvu,  kde jeden projekt sa pohybuje v rozmedzí od 300 tis. do 1,5 milióna eur. Samozrejme, že máme záujem o účasť v maximálnej výške. Ide tu o päťpercentné spolufinancovanie, čiže maximálna spoluúčasť mesta by bola 75 tis. eur. Ide o to, že sa umožní občanom, odbornej verejnosti a bádateľom cez digitalizáciu sa dostať ku všetkým dokumentom, ktoré pôjdu týmto procesom. Je tu aj ten faktor, že doteraz v zmysle zákona, originály do roku 1526 uložené v archíve nemohli byť sprístupňované. Týmto by sa bádateľ dostal k týmto starým materiálom. Samozrejme je tu ešte ďalšia vec, je tam potreba prijať jedného pracovníka a po digitalizácii treba spracovať metadáta, čiže v rámci prekladov zo starolatinčiny, staromaďarčiny a staronemčiny, by potom ľudia sa dostali aj k tomu čo na týchto listinách fyzicky je. Prosím o podporu. Ďakujem.

p. Raši, primátor mesta Košice - Otváram rozpravu k bodu číslo 9. Ak sa nikto nehlási do rozpravy, uzatváram rozpravu a poprosím o návrhovú komisiu o návrh uznesenia.

p. Kandráč, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení Štatútu mesta Košice schvaľuje a) predloženie žiadosti o nenávratný finančný príspevok v rámci operačného programu Informatizácia spoločnosti prioritná os 2, opatrenie 2.1 kód výzvy OPIS - 2012/2.1/06 - DP projekt pod názvom Digitalizáciou k sprístupneniu historických dokumentov Archívu mesta Košice, b) zabezpečenie realizácie projektu po schválení žiadosti o nenávratný finančný príspevok, c) financovanie projektu vo výške 5 % z celkových oprávnených výdavkov na projekt to je maximálne vo výške 75000 eur, d) zabezpečenie financovania prevádzky projektu minimálne 5 rokov po ukončení realizácie projektu.“

Hlasovanie č. 23 -	za: 43, proti: 0, zdržali sa: 0
 
p. Raši, primátor mesta Košice - Konštatujem, že uznesenie bolo schválené. 
- - -

Bod č. 10 
Informatívna správa o prínosoch členstva pre mesto Košice v domácich a zahraničných združeniach za obdobie roka 2011

p. Raši, primátor mesta Košice - Prejdeme k bodu číslo 10, pán riaditeľ prosím o uvedenie materiálu.

p. Lazúr, riaditeľ MMK - V roku 2011 bolo mesto členom v šestnástich domácich združeniach, v dvoch zahraničných združeniach, v troch medzinárodných zoskupeniach. Samozrejme, keď prehodnocujeme účasť týchto organizáciách, tak stále dbáme na to či ide o aktívnu či pasívnu účasť, kto je zástupcom mesta v danej organizácii, respektíve aká je výška členského príspevku a aký je prínos mesta, keď vlastne berie účasť týchto zoskupeniach, respektíve organizáciách. Na základe uvedeného už v minulom roku sme sa rozhodli vystúpiť z Únie miest Slovenska, toho roku zase doporučujeme mestskému zastupiteľstvu ukončiť účasť mesta v organizácii CITENERGO z dôvodu, že fakt tam ide o pasívnu účasť, ktorá v podstate rieši len to, že kedy sa treba zúčastniť akého seminára alebo konferencie väčšinou v zahraničí, čo je spojené s ďalšími nákladmi. Zároveň ukončiť členstvo v Slovenskej komore certifikovaných účtovníkov a Slovenskej komore audítorov. Jednak z toho titulu, že to bolo viazané na meno p. Tavelovej, ktorá už nie je pracovníčkou magistrátu a zároveň hovorím, že my sme v podstate zaviazaní voči našej audítorskej firme, máme kvalitnú silnú audítorskú firmu, ktorá plne pokrýva naše potreby v oblasti účtovníctva a máme zároveň externú daňovú poradkyňu, ktorá na objednávku vyrieši tak isto veci podľa potreby. Ďakujem.

p. Raši, primátor mesta Košice - Otváram rozpravu k bodu číslo 10. Ak sa nikto nehlási do rozpravy, uzatváram rozpravu poprosím návrhovú komisiu o návrh uznesenia.

p. Cais, poslanec MZ a člen návrhovej komisie – „Mestské zastupiteľstvo v Košiciach podľa § 6 ods. 2 písm. k) Štatútu mesta Košice 
A) berie na vedomie Informatívnu správu o prínosoch členstva pre mesto Košice v domácich a zahraničných združeniach za obdobie roka 2011. B) schvaľuje vystúpenie mesta Košice z domácich združení CITENERGO, Slovenská komora certifikovaných účtovníkov, Slovenská komora audítorov, C) ukladá riaditeľovi Magistrátu mesta Košice vykonať všetky potrebné úkony súvisiace s ukončením členstva v týchto spomínaných organizáciách. Termín 30. 6. 2012. Zodpovedný riaditeľ Magistrátu mesta Košice.“

Hlasovanie č. 24 -	za: 44, proti: 0, zdržali sa: 0
 
p. Raši, primátor mesta Košice - Konštatujem, že uznesenie bolo schválené. 
- - -

Bod č. 11 
Priebežná správa o projekte Košice – Európske hlavné mesto kultúry 2013 za obdobie 20.2.2012 - 19.3.2012

p. Raši, primátor mesta Košice - Pod bodom číslo 11 je predložený materiál Priebežná správa o projekte Košice - Európske hlavné mesto kultúry 2013 za obdobie 20. 2. 2012 až 19. 3. 2012. Pani námestníčka poprosím, aby ste uviedla materiál.

p. Lenártová, námestníčka primátora - Správu ste dostali v elektronickej podobe a ja by som snáď chcela upozorniť na 2 významné návštevy, ktoré sa uskutočnili na konci mesiaca marec. Navštívil nás v čase 26., 27. marca p. Eckart Achauer z konzultačnej skupiny p. profesora Scheytta z tímu RUHR 2010 a keďže v správe ste sa dočítali, že sa chceme uchádzať o titul UNESCO Creative City – Media Art a okrem podpory kreatívna ekonomika a kreatívneho priemyslu by sme chceli vytvoriť aj kreatívny klaster. Založili sme medzinárodnú expertnú skupinu, ktorej členovia sú veľmi významné osobnosti, je to p. Fleming, Bogen, van Loon, ktorí sa v čase od 26. do 28.3. navštívili Košice, mali sme pracovné rokovanie s tímom Európskeho hlavného mesta kultúry a rovnako s vedením mesta. A najdôležitejšia udalosť, ktorá nás čaká tento týždeň v stredu 25. apríla v Bruseli v priestoroch generálneho riaditeľstva pre vzdelávanie a kultúru Európskej komisie je druhé a zároveň záverečné monitorovacie stretnutie, takže to je to najdôležitejšie, ktorého sa zúčastníme, vedenie mesta a tím európskeho hlavného mesta. Na základe toho dostaneme cenu Meliny Mercury s finančnou odmenou 1,5 mil. eur.

p. Raši, primátor mesta Košice - Otváram rozpravu k bodu číslo 11. 

p. Blaškovičová, poslankyňa MZ - Mám na vás takúto prosbu a žiadosť súčasne. V minulých dňoch sa uskutočnila komisia kultúry, kde zaznelo prvé také echo od p. umeleckého riaditeľa, že bude problém so zmluvami a programom pre rok 2012. Umeleckí operátori, ktorí chystajú program pre EHMK, alebo pod hlavičkou EHMK,  vlastne sa trápia už roky dozadu s grantovou schémou ministerstva kultúry. A boli sme naivní keď sme dúfali, že tento rok to bude inak. Pôvodný zámer bol taký, že zmluvy mali byť pripravené už niekedy v marci a ľudia, ktorí sa venujú programom aj ich realizujú mali mať peniaze na účte minimálne predtým, ako sa ten projekt začne. Zmenou vlády sa zastavilo na ministerstve nielen vyplácanie dotácií, ale aj podpisovanie zmlúv. Po tom echu čo bolo na komisii kultúry ja sama som sa obrátila na ľudí na ministerstve kultúry. Žiaľbohu ani tí najkompetentnejší ku ktorým som sa dostala, nevedeli dať odpoveď na to, dokedy bude tento stav. Pretože je audit na ministerstve kultúry, takže momentálna situácia je taká, že projekty, ktoré sú aj rozbehnuté nielenže nemajú peniaze, ale dokonca nemajú ani zmluvy. Týka sa to vecí, s ktorými ľudia počítajú, takže je to obrovské riziko, vlastne realizovať projekt, keď neviete ako môže dopadnúť. Takže ja mám takú prosbu, aby ste boli taký láskavý a zasiahli buď priamo u p. ministra, alebo na sekcii ekonomiky, aby aspoň projekty, ktoré sú v prvej polovici roka, proste sa mohli pohnúť a ľudia vedeli na čom sú. 

p. Raši, primátor mesta Košice - Budem hovoriť s p. ministrom priamo, lebo asi to je najjednoduchšie, takže ja mu to takto stručne popíšem. Čiže ide o to, lebo viem, že táto situácia bola podobná aj v minulom roku, že tie podpisovania išli veľmi neskoro a vlastne mnohokrát sa to udialo až po tom, ako akcie reálne prebehli. Nemám informáciu, že projekty, ktoré boli schválené by teda nemali byť realizované, ale ja napíšem p. ministrovi kultúry email hneď dnes, aby sa na to pozrel, aby veci, ktoré boli schválené komisiou, tak aby sa nemenili a aby ste mali istotu. Dobre urobím to ešte dnes. 

p. Berberich, poslanec MZ - Ja by som len chcel k tej správe povedať tak, ako som sa k nej vyjadroval na predchádzajúcom rokovaní, možno trošku kriticky, tak túto správu považujem za dobrú. Taktiež by som chcel ešte poukázať vlastne na to, že ten môj minulozastupiteľský príspevok mal byť konštruktívnou kritikou a samozrejme sme si to vysvetlili aj na mojej komisií so zástupcami EHMK, kde sme samozrejme v rámci svojej pôsobnosti ako komisia ponúkli pomoc pri tvorbe programu. A vlastne všade, kde v zmysle komisie vieme pomôcť, takže len toľko som chcel. 

p. Raši, primátor mesta Košice - Ak sa nikto ďalší nehlási do rozpravy, uzatváram rozpravu a poprosím návrhovú komisiu o prednesenie návrhu uznesenia.

p. Cais, poslanec MZ a člen návrhovej komisie - „Mestského zastupiteľstva v Košiciach podľa § 6 ods. 2 písm. ac) Štatútu mesta Košice berie na vedomie Priebežnú správu o projekte Košice - Európske hlavné mesto kultúry 2013 za obdobie 20.2.2012 do 19.3. 2012.“

Hlasovanie č. 25 -	za: 46, proti: 0, zdržali sa: 2
 
p. Raši, primátor mesta Košice - Konštatujem, že uznesenie bolo schválené. 
- - -

Bod č. 12 
Delegovanie zástupcov mesta Košice do rád škôl a školských zariadení, pri školách a školských zariadeniach v zriaďovateľskej pôsobnosti mesta Košice za zriaďovateľa na nové funkčné obdobie štyroch rokov

p. Raši, primátor mesta Košice - Prejdeme k bodu číslo 12. Pani námestníčka prosím o uvedenie materiálu.

p. Lenártová, námestníčka primátora - V zmysle § 25 ods. 2 zákona 596/2003 o štátnej správe školstva a školskej samospráve členstvo v orgánoch školskej samosprávy zaniká uplynutím funkčného obdobia orgánov školskej samosprávy. Funkčné obdobie rád škôl a školských zariadení je podľa § 24 ods. 16 zákona 596/2003 na 4 roky. Na základe uplynutia funkčného obdobia rád škôl a školských zariadení pri školách a školských zariadení v zriaďovateľskej pôsobnosti mesta Košice Oddelenie strategického rozvoja, referát školstva, športu a mládeže Magistrátu mesta Košice navrhuje opätovne delegovať tých členov rád škôl a školských zariadení do rád škôl a školských zariadení, ktorí boli delegovaní v zmysle vyššie uvedených uznesení Mestského zastupiteľstva v Košiciach na nové štvorročné funkčné obdobie podľa prílohy, ktoré ste dostali v materiáli. Ešte chcem upozorniť na dve úmrtia, a to je p. Bc. Viktor Zvolenský, miestny poslanec za MČ Dargovských Hrdinov a p. poslanec Juraj Kočiš, za MČ Juh. Títo dvaja naši zosnulí členovia rady škôl sa budú nahrádzať v júnovom zastupiteľstve, keďže to neprešlo náležitosťami potrebnými. 

p. Raši, primátor mesta Košice - Otváram rozpravu k bodu číslo 12. Ak sa nikto nehlási do rozpravy, uzatváram rozpravu a poprosím návrhovú komisiu o návrh uznesenia.

p. Cais, poslanec MZ a člen návrhovej komisie - „Mestské zastupiteľstvo v Košiciach podľa § 6 ods. 2 písm. ac) Štatútu mesta Košice a § 25 zákona Národnej rady Slovenskej republiky číslo 596 z roku 2003 Z. z. o štátnej správe školstve a školskej samospráve a o zmene a doplnení niektorých zákonov v znení neskorších predpisov deleguje zástupcov Mesta Košice do rád škôl a školských zariadení, ktorých zriaďovateľom je Mesto Košice na nové funkčné obdobie štyroch rokov podľa prílohy.“

Hlasovanie č. 26 -	za: 46, proti: 0, zdržali sa: 0
 
p. Raši, primátor mesta Košice - Konštatujem, že uznesenie bolo schválené.
- - -

Bod č. 13 
Koncepcia školstva mesta Košice na roky 2009 - 2013 (Rozvoj škôl a školských zariadení) - analýza a aktualizácia za obdobie rokov 2009 – 2011

p. Raši, primátor mesta Košice - Pod bodom číslo 13 je predložený materiál Koncepcia školstva mesta Košice na roky 2009 až 2013 analýza aktualizácia za obdobie rokov 2009 až 2011, prosím pani námestníčku, aby uviedla materiál.

p. Lenártová, námestníčka primátora -  Ako pán primátor povedal, je to analýza aktualizácia za obdobie rokov 2009 až 2011. Materiál je mimoriadne obsiahly. Dostali ste ho v elektronickej podobe. Vlastne ambíciou nás je, zhodnotiť aktuálny stav školstva a nasmerovať naše východiská, vízie podľa schválenej koncepcie do ďalších rokov. To bolo cieľom predloženej analýzy. 

p. Raši, primátor mesta Košice - Otváram rozpravu k tomuto bodu. 

p. Halenár, poslanec MZ - No, ja som zaťal zuby a prečítal som si tých 170 strán. Bolo to naozaj únavné. Asi by to chcelo, naozaj pre každého, kto číta takýto materiál, stačí jednu dve úvodné stránky zhrnutia. Tzn. to, čo ste vy povedali teraz v tých dvoch vetách, rozviť na jednu dve stránky. S odkazmi na príslušnú stranu, kde je to rozvinuté viacej, kde je to. Skrátka nemám s tým žiaden problém, ale tak mi to trochu pripadá, ako keby niekto chcel odradiť 170 stánkový dokument. No kto kedy bude čítať takéto dokumenty? A teda ak robíte p. námestníčka ako myslíte aj do budúcna, ja si myslím, že je to zlý postup takto to robiť materiály. S druhým mám problém s tým, ako je nazvaný ten materiál. Fajn, ako keď ho chcete nazvať koncepcia pani námestníčka, O.K. nech je to koncepcia. Súčasne aby som vedel, ako mám hlasovať v tomto bode, by som rád poznal aj váš názor pani námestníčka, čo sa týka môjho neformálneho návrhu, že by ste mali predložiť ďalší dokument, nazvite ho ľubovoľne, ako chcete,  ale ktorý by mal obsahovať a určovať na základe čoho a ako vyhodnocovať kvalitu žiakov základných škôl, na základe čoho a ako vyhodnocovať kvalitu učiteľov základných škôl, ako motivovať žiakov a učiteľov základných škôl, ako vyhodnocovať kvalitu základných škôl v meste, lebo ten materiál, ktorý ste nám tu predložili má mnoho citácií a veľmi pekných a veľmi správnych, ktoré obsahujú materiály ministerstva školstva. Medzi iným materiály ministerstva školstva, ktoré sú citované hovoria o schopnostiach žiakov čítať s porozumením alebo ambíciou mesta Košice je zhodnotiť aktuálny stav školstva v našom meste. Hľadať vízie a východiska pre obdobie nasledujúcich piatich rokov. Ja som to tam nenašiel. Nenašiel som tam zhodnotenie aktuálneho stavu, okrem toho, koľko máme budov a akých žiakov a podobne. Skôr ma zaujíma tá kvalitatívna stránka tej koncepcie, ak teda sa môžem vyjadriť. Napríklad cieľom reformy vzdelávania, to je tiež tam, je naučiť žiaka orientovať sa v reálnom svete a riešiť praktické otázky. No, mne napríklad v celom tom 170 stránkovom dokumente chýbala skratka NÚCEM, čo iste viete čo je a napríklad podľa riaditeľky tohto národného ústavu, žiaci majú problém s praktickým uplatňovaním svojich poznatkov. To sa týka deviatakov. Ministerstvo školstva konštatuje tri pätiny žiakov má problémy matematizovať slovnú úlohu, lebo majú menej rozvinutú schopnosť čítať text s porozumením. Toto sú veci, ktoré by som ja privítal v nejakom ďalšom materiáli, aby sme vedeli nakoľko sa všeobecné výsledky testov, ktoré sú organizované ako ministerstvom školstva, tak Európskou úniou prejavujú v Košiciach, čo je vlastne to, od čoho sa odrážame, čo je aktuálny stav a čo je stav, ktorý by sme chceli dosiahnuť a ako ho chceme dosiahnuť. Skúste na to pani námestníčka niečo povedať. 

p. Raši, primátor mesta Košice - Ďakujem pekne, pani námestníčka, skúste odpovedať ďakujem.

p. Lenártová, námestníčka primátora - Pán poslanec Halenár, treba si uvedomiť veľmi dôležitú vec. A to, že mesto Košice je zriaďovateľ materských škôl a základných škôl. Ale nie je oprávnené zasahovať do výchovno-vzdelávacieho procesu, ani posudzovať výchovno-vzdelávací proces prebiehajúci v materských a základných školách. Toto posudzuje Štátna školská inšpekcia a ministerstvo školstva. Takže naozaj my do obsahu, čiže tým pádom nemôžeme vyhodnocovať kvalitu vyučovacieho procesu na našich školách. Ja by som možno poprosila p. dr. Kavečanskú o doplnenie, ale myslím si, že toto je dôležité si uvedomiť. Čiže, na základe toho to nemôže byť obsahom materiálu. 

p. Raši, primátor mesta Košice - Až na záver p. doktorka.

p. Halenár, poslanec MZ – Faktická pripomienka. Ja si to nemyslím, pani námestníčka, musím vám v tomto oponovať a to z toho prostého dôvodu, že my tú zriaďovateľskú pôsobnosť máme v podstate online. My žijeme, ak chceme, tak môžeme žiť tými informáciami. To, že ich nezbierame a nevyhodnocujeme a poprípade z neho nerobíme nejaké závery, ktoré by sme následne mohli centrálnemu orgánu posunúť, to je už stav pasivity v tomto meste, kde len čakáme čo sa kedy kde udeje. Stav v školstve z mojich poznatkov, ktoré sú z Košického samosprávneho kraja, sa minimálne nelepší, tzn. jednak nejaký stav, ktorý sa nezlepšuje a nechcem hovoriť, že sa zhoršuje. Ak my rezignujeme na vyhodnocovanie toho, čo sa deje v školách a necháme to na centrálny orgán, na ministerstvo školstva, myslím, že ten trend len podporíme.

p. Raši, primátor mesta Košice - Ďakujem pekne. Pán poslanec Süli a potom by som poprosil p. doktorku Kavečanskú, aby nám dala ešte svoj odborný pohľad. 

p. Süli, poslanec MZ - Mňa osobne znepokojuje jedna vec v tomto meste, že všetky, podstatná časť športových zariadení ihriská, ovály, futbalové ihriská, zariadenia, nehovorím ani o telocvičniach, nie sú dostatočne využívané. Dokonca sú tu zanedbané. A druhá taká vec, ktorá ma znepokojuje je fyzická zdatnosť mladých ľudí. Každý visí na počítačoch, na všelijakých herných prístrojoch a fyzická zdatnosť mladých ľudí povedal by som, stále klesá a klesá. Je povzbudzujúce, že v ďalšom bode tu zveríme mestskej časti Košice - Staré Mesto jedno ihrisko na ulici Laca Novomestského, ale otázne je, či to bude škola, alebo nebude to škola, ktorá bude budovať alebo rekonštruovať toto ihrisko. Je to také čudné trošku, lebo chceme hodnotiť riaditeľov, chceme hodnotiť pedagógov podľa ich výkonnosti. Pravda sú veľmi špatne ohodnocovaní, ale nevidím iniciatívu žiadnu, hlavne dobrovoľníctva zo strany rodičov, rady škôl, rodičovských združení, aby tieto ihriská, ktoré sú tam vybudované slúžili svojmu účelu. Niektoré sú zarastené burinou, nemá ich kto pokosiť, potulujú sa tam bezdomovci, plot je zdevastovaný. Mám dojem, že nejako zanedbávame nejaké konkrétne fyzické veci. A robíme veľké plány a projekty koncepcie, vývoj, vízie, ale ten denný skutok,  každodenný skutok nám niekde uteká medzi prstami. Nevieme to urobiť. Ja by som snáď očakával od riaditeľov škôl, keďže v niektorých školách je 300, 400, 500 detí, že či by sa nedalo povedzme v sobotu  pokosiť trávu na športových ihriskách a namiesto toho, že deti by sa potulovali po schodiskách a po všelijakých diskotékach a všade inde, trošku ich zaťažiť fyzicky, aby nemali náklonnosť ku drogám a iným takým veciam, ktoré našu spoločnosť zaťažuje. Je to veľmi smutná záležitosť. Poviem vám úprimne lebo možnože poviete, že som stará štruktúra,  ja si pamätám keď rodičia nám robili klziská, športové ihriská, bránky a sieťky na bránku a hrali sme futbal, organizovali sa sídliskové športové hry. Ja to dnes nejako tieto aktivity postrádam a potom sa čudujeme, že niektoré javy, ktoré nás tu zaťažujú, nás trápia a do budúcnosti v našej koncepcii, vlastne ich podporujeme. Ďakujem. 

p. Halenár, poslanec MZ: Na čo myslím pani námestníčka, keď hovorím o motivácii žiakov a učiteľov. Osobne si myslím, že je škodlivý celý ten momentálne proces financovania školstva aký je, je z môjho pohľadu, je zlý. Je to niečo, čo už na strednom stupni  vzdelávania, už na stredných školách už nepozerá na to, že kto má aké výsledky zo základnej školy. Už skratka je len dôležitý počet. Pretože počet krát nejaká suma, ktorá príde z ministerstva školstva, dáva peniaze, ktoré sú na tej ktorej škole. A my ako mesto, ak máme ambíciu akejsi koncepcie, alebo nazvime ten dokument akokoľvek inak, motivačným dokumentom, mali by sme mať trvalý program motivácie žiakov základných škôl a učiteľov. Tzn. aby sme vedeli na základe čoho a ako tých ľudí budeme motivovať, ako ich odmeníme aj trvale aj jednorázovo a samozrejme, že je to vec na debatu, ale hádam ani toto volebné obdobie ani ďalšie neprestanú tie školy fungovať a aby sme napríklad myslím teda priamo na to, aby sme na príklade dobrých alebo vynikajúcich učiteľov a žiakov ukázali aj tým ostatným, že takto sa to dá robiť. Pokiaľ to bude v tej rovine ako je to doteraz, naozaj môžeme očakávať iba stagnáciu alebo pokles. Toto je trend. Viete , je tam spomenutý Luník IX. Ja som členom rady tej Základnej školy na Luníku IX. Poviem vám, že je mimoriadne deprimujúce a zistiť, že iba 5 percent žiakov, ktorí nastúpia do prvej triedy základnej školy končí deviatu triedu. Iba 5 zo 100. Ak sa bavíme o motivácii sú tam všelijaké nápady, skončíme pri tom, že nie sú peniaze. Na to teda myslím, že ak by tu bol nejaký trvalý program, akokoľvek ho nazveme, na základe toho by sa mohli tie školy začať zaujímať. Naozaj ako vytiahnuť tých najlepších a ukázať na nich. Osobne si myslím, že tie technické stránky, čo sú tam na Luníku IX aj keď za šialené peniaze, ja si neviem predstaviť, čo za tak neuveriteľné peniaze sa tam dá za 8 mil. eur robiť. Jedna z vecí, ktoré by z môjho pohľadu výrazne napomohli deťom na Luníku IX je zavedenie školských uniforiem. Ak by sme dokázali prebrať plusy a mínusy takéhoto zavedenia o pár rokov, lebo to je jednoducho dlhodobý proces o pár rokov by sme mohli mať aspoň 10 možno 20, možno neviem koľko ľudí, ktorí by z tohto Luníka IX boli schopní odísť niekde preč, vymaniť sa z toho prostredia. Ja som získal informácie napríklad so zavedením školských uniforiem v Keni. Bol taký program, kde sa dochádzka zlepšila výrazným spôsobom, niekoľko desiatok percent a súčasne aj známky, tzn. výkonnosť žiakov v škole. Môžem vám to preposlať, ak o to prejavíte záujem pani námestníčka. Na to teda myslím, na ten program, že by sme mali niečo ako mesto vymyslieť. 

p. Ihnát, poslanec MZ - Faktická pripomienka. Ja by som tak len chvíľočku chcel na p. Halenára naviazať. Je členom rady školy na Luníku IX. My traja poslanci mesta a to je p. Filipko, p. Gábor, aj ja tam aktívne pracujeme. Každý deň sa dá povedať, aj v tých intenciách spolupracujeme so školami a škôlkou, so školou a škôlkou. Tá škola je najväčšia základná škola na Slovensku ak sa nemýlim najmodernejšia základná škola na Slovensku. Aj s pani riaditeľkou spolupracujeme, aj s pani riaditeľkou materskej školy spolupracujeme. Ale ja by som sa chcel opýtať pána Halenára, ako nič v zlom pán kolega, ale koľkokrát si bol vôbec ako medzi tými ľuďmi? Nielen na škole, myslím, ale medzi tými ľuďmi? Medzi tou komunitou, dnu na tom sídlisku, koľkokrát si sa s tými deťmi rozprával? A koľkokrát si sa ich pýtal, vlastne čo robí vonku, na tej ulici? A prečo nie je v škole? Toto je všetko, čo som chcel, ďakujem. 

p. Lazár, námestník primátora - Samozrejme téma školstva sa nás dotýka všetkých. Niektorí to už majú za sebou, niektorí pred sebou. Máme väčšie, menšie deti. V konečnom dôsledku aj z rozpočtu na to ide pomerne veľká čiastka. Tá diskusia môže byť určite široká. Ja chcem spomenúť jeden taký moment. Nedávno sme oslavovali Deň učiteľov a tam sme im priali, prial som učiteľom jeden moment alebo takú víziu, aby učiteľ bol znovu pánom, učiteľka bola pani. Ale samozrejme treba začať zhora. Učiteľom, aby učili, treba na to vytvoriť podmienky nielen samozrejme naše technicko-materiálne, a nejaké finančné, ale treba im dopriať to, aby skutočne mali aj tie deti resp. takých rodičov, ktorí to pochopia, že učiteľ musí byť Pán a učiteľka musí byť Pani. Pretože pokiaľ tento moment nenastane, tak ten učiteľ sa môže aj zblázniť. Počuli sme tu viacero názorov, sú témy, ktoré pochopiteľne vieme z mesta ovplyvniť aktívne a sú témy, ktoré môžeme monitorovať. Môžeme vyhodnocovať, ale nemáme tú zákonodarnú právomoc nejakým spôsobom do toho zasahovať. Viete dobre, že školy respektíve riaditelia škôl sú pomerne autonómni. Je tam školská rada, v ktorej mesto nemá určite väčšinu a poväčšine aj ten riaditeľ kooperuje s tým rodičovským združením, skôr ako s mestom, čo samozrejme je taký trend, ktorý sa neprejavuje len na základných školách, ale aj na vysokých školách. A z tých tém ktoré tu spomínate popritom, čo spomínal pán Süli, čo sa týka tej telesnej prípravy, viete je taký ďalší jeden problém, o ktorom všetci vieme. To je stravovanie na tých základných školách. Podľa mňa, je to strašné tiež. Vo svojej podstate mesto nevie aktívne zastúpiť funkciu povedzme hygieny, keď to mám takto zjednodušene povedať, ale tak isto, ako aj pri tých ostatných témach, budeme musieť asi nájsť spôsob, ako dohliadnuť na tento proces. Pretože či už tá telesná príprava alebo samozrejme a vôbec stravovanie ako také na školách, akým spôsobom ho povýšiť, pretože aj napriek tomu ešte raz zdôrazňujem, že mesto je zriaďovateľ tak máme tam relatívne obmedzené právomoci, pretože zo zákona má škola určitú autonómiu, ale napriek tomu sa bude musieť nájsť spôsob. A proces akým spôsobom zasiahne mesto do toho lebo v konečnom dôsledku to ide aj z peňazí mesta. Čo tým celým chcem povedať je, že môžeme tu samozrejme,  je tu priestor na to, aby sme viedli diskusiu, ale k tomu by sme možno mali urobiť samostatné stretnutie, kde zaznie viacero názorov, ale hlavne nie len povedať názor, ale nájsť ten administratívny a právny postup tak, aby sme dokázali presadiť, pretože či sa nám to páči alebo nie, tí učitelia sú alebo respektíve riaditelia škôl sú pomerne dosť autonómni v tomto, a na to bude treba súhlas a spoluprácu celého klubu a to som vlastne chcel povedať celého klubu, myslím teraz, ako zastupiteľského. Ďakujem. 

p. Lenártová, námestníčka primátora - Ja by som chcela zareagovať na p. poslanca Halenára. Pán poslanec, veľmi rada sa s vami stretnem v otázkach Luníka IX a vašich pripomienok. Ako viete, tak na Luníku IX je naozaj veľmi kvalitná predprimárna výchova. Materská škôlka tam pracuje na veľmi vysokej úrovní a úroveň toho predprimárneho vzdelávania bolo ocenené aj na schôdzke na najvyššej úrovni, ktorá tu prebehla v máji minulého roku na území mesta Košice. Pani riaditeľka základnej školy tohto roku získala Veľkú medailu svätého Gorazda ako najvyššie ocenenie ministerstva školstva. Naozaj jej práca už dlhoročná, ona tam pracuje myslím si že asi šestnásť rokov, je záslužná. Vraveli ste sám, a bolo tu spomínané, je to najväčšia škola na Slovensku a začína tam v prvom ročníku asi 330 až 350 prvákov a z toho je drop-out čiže, je úbytok taký ako ste hovorili, že deviatakov končí možno 10. My sme v rokovaní s vyšším územným celkom v otázkach zriadenia dielní v priestoroch Základnej školy Luníka IX na Podjavorinskej ulici aby žiaci, ktorí študujú a ktorí sú v nižších ročníkoch, ale už s vyšším vekom sa aspoň vyučili nejakému remeslu aj keď to nebude s výučným listom, ale vyučili sa určitému remeslu, takže naozaj budem veľmi rada ak sa stretneme ak nám dáte podnety k otázke Luníka IX. A ešte k motivácii by sa chcela povedať, myslím si že pedagógovia sú motivovaní aj samotným ocenením, ktoré sme ako vedenie mesta alebo ktoré je udeľované každoročne ako ocenenie pre najlepších učiteľov. Je to nie iba vo forme plakety a morálneho ocenenia, ale finančného. Samozrejme každý pedagóg má možnosť postgraduálne kontinuálne sa vzdelávať a na základe toho je finančne oceňovaní. Ja viem, že určite to ocenenie nie je dostatočné, ale snažíme sa vytvoriť akú takú motiváciu a čo sa týka motivácie detí, už druhý rok budú deti, ktoré sú úspešné v olympiádach alebo ktoré sú nadané, budú mať možnosť zúčastniť sa bezplatne tábora v Maďarsku, takže sa snažíme formou rôznych súťaží, kvízov a takýchto táborov motivovať deti k lepším výsledkom v škole. 

p. Ihnát, poslanec MZ - Faktická pripomienka. Ja na pani primátorku by som chcel zareagovať tým spôsobom, že má pravdu. Treba pracovať s mládežou na Luníku IX, to je za prvé a za druhé sám som ostal príjemne prekvapený, naozaj v tej materskej škole aké talentované deti sú. To sú výtvory, to sú diela ktoré som tam videl a preto tieto deti na tomto Luníku IX, ktoré sú talentované treba podporiť, treba s nimi pracovať tam, s mládežou treba pracovať. Starých nepremeníte už, ale s mládežou áno.
 
p. Petrvalský, poslanec MZ - Faktická pripomienka. Veľa príspevkov sa tu už opakuje. Chodíme v bludnom kruhu. Dávam procedurálny návrh na ukončenie rozpravy. 

p. Raši, primátor mesta Košice - Teraz budeme hlasovať o procedurálnom návrhu p. poslanca Petrvalského, aby sa ukončila rozprava. 

Hlasovanie č. 27 -	za: 34, proti: 2, zdržali sa: 3

p. Raši, primátor mesta Košice - Tento procedurálny návrh bol schválený z čoho vyplýva, že ukončíme rozpravu tak, ako boli prihlásení poslední dvaja diskutujúci. A to je p. poslankyňa Gámcová a p. poslanec Halenár. Ďalší poslanci sa už nemajú možnosť prihlásiť do rozpravy. 

p. Gámcová, poslankyňa MZ - Pán primátor ja by som sa v podstate ani nehlásila, keby som mala možnosť pracovať v školskej komisii. Ale keďže som do nej nebola zaradená, tak nemám inú možnosť. Ja som chcela pani námestníčke v podstate dať taký návod alebo upriamiť jej pozornosť na internetový portál, ktorý sme kedysi v minulosti urobili s Technickou Univerzitou. Volalo sa to škola on-line Košice a bol tam priestor nielen na diskusiu, na uverejňovanie rôznych dôležitých dokumentov koncepčných a tak ďalej to bolo po prvé čo som chcela povedať a po druhé, trochu mi tu chýba vyjadrenie komisie školstva. A len taká jedna moja poznámka. Niekoľkokrát sa tu spomína ako chceme predísť drogovým závislostiam a nešportovaniu mládeže a musím súhlasiť s p. predrečníkom Sülim, ktorý v podstate zhrnul to, čo som chcela povedať, že by sme sa možno mali vrátiť aj k pravidlám prenajímania školských zariadení. Hovorím to na základe konkrétnej skúsenosti, keď som nedávno sa snažila cez víkend zohnať len na jednu hodinu telocvičňu. Obvolala som niekoľko základných škôl a zistila som, že v podstate telocvične na základných školách sa cez víkend ani neprenajímajú s výnimkou pár škôl. Možno je to škoda, lebo mali by sme vytvoriť tie podmienky pre mládež aj práve cez ten víkend, aby sme naplnili aj to, čo je napísané  tuším na strane 137 Koncepcie rozvoja školstva. Ďakujem, keď to zapracujte do svojich ďalších úvah tak budem rada. 

p. Halenár, poslanec MZ - Nerozumiem, prečo je treba ťahať do toho, že či a koľkokrát som bol na Luníku IX. Zabehnite na „halenarblok sme.sk“ tam si prečítate koľkokrát.  Mimochodom je to aj môj volebný obvod pre poslanca KSK, ako naozaj racionálne jadro že koľkokrát som bol na Luníku IX ja nevidím žiadne, ale chcem to čo je podstatné a to, že áno problém Luníka IX nevyriešime, je pod prístavbou školy, ani zaradením ďalších dvadsiatich komunitných pracovníkov. Problém Luníka IX sa pokúsime riešiť, keď tie detí prezlečieme z toho čo prídu z domu do školských uniforiem, budú celý čas čistý a v čistom, a následne nechajú tie školské uniformy v škole a zase sa prezlečú do svojho a odídu domov. My jednoducho musíme začať robiť niečo preto, aby tie deti si začali uvedomovať nejaký rozdiel, že niečo existuje aj iné než je na Luníku IX. A to s dobrým programom motivácie, ktorý môže byť aj pozitívnou diskrimináciou v meste, ja si to viem predstaviť na isté obdobie, povedzme na 5 rokov a základná škola na Luníku IX bude mať iné podmienky než iné základné školy v tomto meste, ale pokiaľ sa obmedzíme len na to čo je tu a som rád, že ste takto reagovali pani námestníčka tak ja tiež zo svojej strany urobím všetko preto, aby sme sa pokúsili niečo dať na svet a predložiť pred poslancov, ďakujem. 

p. Raši, primátor mesta Košice - Keďže sme si odhlasovali uzavretie rozpravy, poprosím návrhovú komisiu, aby prečítala návrh uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušným ustanovením Štatútu mesta Košice schvaľuje analýzu a aktualizáciu Koncepcie školstva mesta Košice na roky 2009 až 2013.“

Hlasovanie č. 28 -	za: 39, proti: 0, zdržali sa: 2

p. Raši, primátor mesta Košice - Konštatujem, že uznesenie bolo schválené.
- - -

Bod č. 13/1 
Koncepcia rozvoja športu v meste Košice a Grantový program DAMKO - návrh na prerozdelenie dotácií v roku 2012

p. Raši, primátor mesta Košice - A teraz prejdeme k doplnenému bodu programu. Je to bod 13/1, ktorý bol predložený p. poslancom Sidorom ako predsedom komisie. Pán predseda komisie nech sa páči máte slovo.

p. Sidor, poslanec MZ - Nakoľko uvedený materiál je pomerne rozsiahly a jedná sa aj o prerozdelenie zhruba 400 tis. eur, čo je významná finančná čiastka, dovolím si uviesť tento materiál trošku konkrétnejšie. Hlavným zámerom predkladaného materiálu je rozdelenie dotácií v roku 2012 na šport a mládež v zmysle uznesenia číslo 236 mestského zastupiteľstva zo dňa 21. 2. 2012 kedy bol schválený Programový rozpočet mesta na rok 2012. V programe 3 Zdravé mesto, podprogram 7 aktivita Podpora športu a mládeže boli schválené finančné prostriedky nasledovne: koncepcia mládežníckeho športu 350 tis. eur, koncepcia mládeže 30 tis. eur, športové podujatia organizované mestom 5 tis. eur. Cieľom predkladaného materiálu je prerozdeliť schválené finančné prostriedky z jednotlivých položiek tak, aby boli adresne pridelené na konkrétne aktivity a podľa kritérií schválených komisiou školstva športu a mládeže prerozdelené jednotlivým subjektom. Mesto Košice vypísalo a zverejnilo výzvu v programe DAMKO a dotácie na mládežnícky šport. Po prijatí a spracovaní žiadostí boli zverejnení všetci žiadatelia na webovej stránke mesta. Odborná komisia dňa 18.4. 2012 posúdila všetky prijaté žiadosti ako aj návrh kľúča na prerozdelenie dotácií. Dotácie na mládež získal každý žiadateľ, ktorý spĺňal formálne náležitosti a to pomerným rozdelením na základe určenej výšky dotácie v konkrétnom programe a výšky požadovanej dotácie. V programe DAMKO je zo schválených 30 tis. eur rozdelených pre organizácie celkom 29.965 eur. V prípade, že sa niektorí z uchádzačov o dotáciu pre nedostatok vlastných prostriedkov vzdá svojho nároku, bude jeho čiastka pomerne rozdelená medzi ostatných uchádzačov v danom programe. V dotáciách pre šport sme vzhľadom na nové financovanie športu na úrovni štátu  spracovali nové kritériá na dotácie tak, aby v niektorých bodoch kopírovali štátny model financovania. Použili sme hlavne štatistické spracovanie športov podľa finančnej náročnosti a konkurencie v národnom meradle. U mládežníckych športových klubov sú prerozdelené dotácie za úspechy v roku 2011 v plnej výške 230 tis. eur, z toho 130 tis. eur na kolektívne športy a 100 tis. eur na individuálne športy. O dotácie na najdôležitejšie športové aktivity je návrh rozdeliť plnú výšku 120 tis. eur. Komisia navrhla podporiť len tie aktivity, ktoré majú významný medzinárodný charakter a sú pre mesto prínosom. Medzi tieto patria najvýznamnejšie športové udalosti mesta v roku 2012, ako Medzinárodný maratón mieru, Majstrovstvá sveta juniorov vo vzpieraní a v orientačnom behu, Svetový pohár v tenise a Svetový pohár silných mužov. Ďalšie vybrané popredné aktivity sú určené pre širokú košickú verejnosť od mládeže až po dospelých. Medzi tie patria Košický Bikemaratón, Streetball a Košický vodácky maratón. Komisia tiež navrhla podporiť dlhodobú a pravidelnú školskú súťaž Školská športová liga v trinástich športoch. Odborná komisia navrhuje predložiť a schváliť mestskému zastupiteľstvu materiál podľa textu v uznesení.

p. Raši, primátor mesta Košice - Otváram k bodu rozpravu 

p. Süli, poslanec MZ - Mal by som dotaz na p. predsedu komisie, či tieto dotácie, ktoré pôjdu na tie činnosti v športe, či z týchto finančných prostriedkov je možné uhradiť aj dlžoby za médiá, za vykurovanie, za vodné a stočné, za elektriku, ktoré niekedy sa mi zdá, keď mám dobré informácie nechcem to konkretizovať, niektoré športové kluby dlhujú, lebo je to dosť nepríjemné, že niečo dotujeme. Ale na druhej strane my dotujeme aj druhýkrát dotujeme tým, že neplatia za elektriku, za vodné stočné, za vykurovanie a potom je z toho taký galimatiáš, že niektoré naše podniky, ktoré sa s tým zapodievajú poskytujú tieto služby majú problémy finančné. 

p. Raši, primátor mesta Košice - Ďakujem pekne pán poslanec potom vám odpovieme naraz, pani poslankyňa Čižmáriková.

p. Čižmáriková, poslankyňa MZ - Ja sa chcem jednak vyjadriť k programu DAMKO, ktorý považujem za veľmi podnetný, pretože naozaj mnohé občianske združenia takto dostanú šancu usporiadať zaujímavé podujatia a akcie pre detí a mládež a medzi nimi aj Slovenský syndikát novinárov, ktorý prvýkrát tento rok požiadal o dotáciu na letný a jarný prímestský tábor. Keďže som štatutárka košickej regionálnej organizácie, tak chcela by som oznámiť konflikt záujmov. Preto sa v tomto prípade zdržím hlasovania, aj keď samozrejme ostatné projekty podporujem. 

p. Lazár, námestník primátora - Len veľmi krátko, čo povedal pán Süli. Je to samozrejme, takto na peniazoch nie je napísané, že či prišli odtiaľ, alebo odtiaľ a čo sa za ne platí. Ale ako tomu predísť, čo ste povedali aj vy, je úplne jednoduchý model. Ak rozpočet klubu je minimálne raz taký, ako náš príspevok, tak samozrejme tento moment by mal byť vylúčený. Tzn., že keď ten rozpočet klubu je menší ako náš príspevok, tak sa samozrejme tento moment môže udiať, že tie peniaze budú použité rozličným spôsobom. A ťažšie sa toto odkontroluje. V prípade, že rozpočet klubu ktoréhokoľvek bude raz taký veľký, ako je náš príspevok, tak samozrejme tie peniaze tým pádom by mali byť použité v súlade s predpismi. Čiže, to je taký jeden z návodov, ako to veľmi rýchlo a jednoducho odkontrolovať tam, kde to nevychádza, to potom môžeme preskúmať hlbšie. 

p. Ihnát, poslanec MZ – Faktická pripomienka. Môj osobný názor poslanca mestského zastupiteľstva je ten, že financie, ktoré tu p. predseda prečítal by mali byť určené na činnosť týchto kĺbov klubov a športovú činnosť týchto klubov, čiže na vyžitie sa tej mládeže, na rast ich talentu, atď. a nie na dlhy alebo na vyrovnanie dlhov. Toto je môj názor. 

p. Sidor, poslanec MZ - Ja by som len k tomuto doplnil, že v prvom rade sme pristupovali, to čo už teraz bolo povedané, že na činnosti klubov a nie na dlhy, ale v každom prípade každý jeden z týchto uchádzačov dávali prehlásenie, že nemá záväzky smerom či už ku štátu alebo z minulej činností a že prostriedky budú použité do budúcna na činnosť, tzn. to až o rok pri kontrole následne budeme vidieť či to bolo splnené alebo nie a potom sa z toho vyvodia určité kroky za to, ako boli použité. 

p. Petrvalský, poslanec MZ - Chcel som povedal to, čo povedal pán Sidor, preto, lebo táto koncepcia nie je nová. Už v minulom volebnom období, ešte keď ja som bol predseda komisie školstva športu a mládeže, sme sa týmito vecami zaoberali aby sme jednoznačne vylúčili to, aby sa dalo financovať kadečo z týchto peňazí. Pri odpočte každý klub musí doložiť kópie faktúr a účtovných dokladov na čo boli peniaze použité. Akonáhle by tam bolo nejaké splácanie dlhov alebo niečo také, alebo nejaké podozrivé machinácie a operácie, boli by tieto vyhodené z odúčtovania a v ďalšom období by tento klub proste nemohol žiadať od mesta Košice dotácie. Jednak aj ja vám musím oznámiť, že som v konflikte záujmov, lebo som konateľom Karate klubu Union Košice, ktorý dostane dotáciu, takže nebudem hlasovať. 

p. Raši, primátor mesta Košice - Ďakujem pekne pán poslanec a dúfam, že vy dlhy nemáte. Takže, ja by som to zhrnul, ja by som poprosil pána poslanca Süliho pokiaľ má nejaký konkrétny prípad, možno by sme vedeli nájsť, pretože faktom je to, že súčasťou žiadosti o dotácie je prehlásenie, že sa nedlží. Druhá vec je tá, že tieto dotácie sú okrem kontroly mesta kontrolované aj kontrolnými úradmi, ako to bolo naposledy, keď tu bola kontrola NKÚ, ktorá našla niektoré výtky na základe čoho sme upravovali aj pravidlá narábania boli to za obdobie 2009 až do roku 2010 a tak že tieto dotácie sú nielen mestom ale aj štátnymi orgánmi kontrolované, takže pokiaľ je nejaké konkrétne podozrenie alebo informácie dali by sme ju extra preveriť a tak ako hovorí p. starosta Petrvalský, tieto dotácie sú vždy zúčtované či boli použité presne podľa účelu a podľa pravidiel používania. 
Ak sa nikto ďalší do rozpravy nehlási, uzatváram rozpravu a poprosím návrhovú komisiu o návrh uznesenia.

p. Kandráč, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení Štatútu mesta Košice schvaľuje v zmysle uznesenia číslo 236 mestského zastupiteľstva zo dňa 21. 2. 2012 schváleného Programového rozpočtu mesta Košice na rok 2012 v zmysle v programe 3 Zdravé mesto, podprogram 7 aktivita Podpora športu a mládeže rozdelenie finančných prostriedkov nasledovne: na Koncepciu mládežníckeho športu 350 tis. eur, na Koncepciu mládeže 30 tis. eur, Rozdelenie dotácií organizáciám DAMKO 2012:
Detská organizácia FRIGO 1705 eur, 
DOMKA Košice 1705 eur,
OZ "Našim deťom" pri ZŠ Jenisejská 1705 eur,
Priateľ 1705 eur,
Tadam - Tlačová agentúra detí a mládeže, o.z.	 1705 eur,
Úsmev ako dar - Spoločnosť priateľov detí z detských domov, Regionálna pobočka Košice 1665 eur,
Laura, združenie mladých- stredisko Košice 1600 eur,
HALIGANDA, občianske združenie 1550 eur,
Občianske združenie Kairos 1345 eur,
Slovenský skauting, 68. zbor Biele vrany Košice 1275 eur,
Rodinné centrum Stonožka 1255 eur,
OZ Žabky 1090 eur,
Radosť zo života OZ 1055 eur,
DORKA, n.o., 1010 eur,
Rada mládeže Košického kraja 835 eur,
ArtEst - polyestetické vzdelávanie znevýhodnenej mládeže, OZ 710 eur,
Deti – mládež - rodina, občianske združenie 710 eur,
OZ Priatelia Šrobárky 650 eur,
Divadlo NEON, OZ 630 eur,
Občianske združenie Usmej sa na mňa	 630 eur,
Slovenský syndikát novinárov, regionálna organizácia Košice 630 eur,
Spoločnosť ľudí dobrej vôle, OZ 625 eur,
OZ Dobrovoľnícke centrum Košického kraja	545 eur,
Rodičia a priatelia Gymnázia v Košiciach Šrobárova 1, OZ	545 eur,
Šanca, neinvestičný fond 545 eur,
SVETIELKO POMOCI, neinvestičný fond na pomoc deťom trpiacim onkologickými ochoreniami 515 eur,
Spoločnosť priateľov detí - Li(e)nka,OZ,  490 eur,
Zväz diabetikov Slovenska - základná organizácia Košice – deti 475 eur,
Asociácia učiteľov, rodičov a priateľov Gymnázia Park mládeže 450 eur,
Zväz skautov PLAST ukrajinsko - rusínskej národnosti na Slovensku, OZ	420 eur,
SENIOR DOM, n.o. 190 eur,
SPOLU:	29965 eur.
V prípade že sa niektorý z uchádzačov o dotácie pre nedostatok vlastných prostriedkov vzdá svojho nároku na financie, bude jeho čiastka pomerne rozdelená medzi ostatných uchádzačov v danom programe DAMKO.

ŠPORT 2012
Kolektívne športy:
HC Košice s.r.o. 18 851 eur,
Prvý mestský hádzanársky klub Košice 15 441 eur,
Dannax sport, s.r.o. - basketbal	 13 605 eur,
Hokejový Club Košice 	10 887 eur,
FC Lokomotíva Košice – futbal 9 681 eur,
AKADEMIK TU – florbal 5 264 eur,
ŠKP Košice - vodné pólo – chlapci 5 203 eur,
ŠŠK ZŠ Bernolákova 16 Košice – hádzaná 4 943 eur,
KAC Jednota Košice – futbal 4 480 eur,
ŠŠK Tydam Košice - basketbal	 3 772 eur,
BK SOUŽ Cassovia – basketbal 3 757 eur,
Volejbalový klub Slávia TU Košice 3 655 eur,
Futbalový klub JUNIOR KOŠICE 3 310 eur,
ŠŠK Abovia 96 Košice  - basketbal 2 832 eur,
AKADEMIK TU - volejbal, plážový 2 728 eur,
ŠK BLAKOT Košice – florbal 2 600 eur,
ŠKP Košice - vodné pólo – dievčatá 2 535 eur,
OZ Zober loptu, nie drogy - basketbal	2 521 eur,
KAC Jednota Košice – basketbal 2 204 eur,
Volejbalový klub Šaca - volejbal, plážový 2 134 eur,
ŠK Gama Košice – florbal 2 093 eur,
ČH Hornets - vodné pólo 2 003 eur,
ŠŠK Kometa - volejbal dievčatá 1 617 eur,
FA Benecol – futbal 1 424 eur,
Nohejbalový klub DPMK 1 208 eur,
KAC Jednota Košice – nohejbal 856 eur,
1. Baseballový klub Slávia UPJŠ Košice 396 eur,
SPOLU:	130 000 eur.

Individuálne športy:
Zápasnícky klub Košice 1904	9 200 eur,
ŠKP Košice - plávanie	7 912 eur,
TK Akademik Košice – tenis 7 895 eur,
AK Slávia TU Košice – atletika 6 501 eur,
Karate klub UNION o.z. 6 449 eur,
AKADEMIK TU – atletika 6 275 eur,
TJ Obal Servis – atletika 5 229 eur,
Karate klub Kretovič 4 750 eur,
AKADEMIK TU - bedminton	4 324 eur,
Veterinary Bodybuilding Club Košice 3 720 eur,
BMX Klub Košický šarkaň 3 313 eur,
ŠKP Košice – taekwondo 3 027 eur,
AKADEMIK TU - orientačný beh 2 755 eur,
KORYO Taekwondo WTF Košice 2 744 eur,
TRIXEN Klub vodného lyžovania 2 725 eur,
TJ Slávia UVL - voltíž	2 607 eur,
Guard klub kickbox - kickbox	2 540 eur,
ŠZ TJ Metropol Košice – karate 2 347 eur,
ŠKP Policajná škola Košice - kickbox	 2 341 eur,
Stolnotenisový klub Lokomotíva Košice 2 146 eur,
Kraso centrum Košice – krasokorčuľovanie eur,1 974
Gymnastik Košice 1 858 eur,
MK vzpierania a silových športov 1 740 eur,
TJ Slávia UVL – kanoistika 1 473 eur,
Vzpieračský klub Viktória  1 220 eur,
JUDO Košice 893 eur,
Cyklo-team HABERA o.z. 824 eur,
TJ Slávia UPJŠ Košice – šach 702 eur,
ŠK Pegas - triatlon, duatlon, aquatlon	 516 eur,
SPOLU:	100 000 eur.

Športové aktivity:
Maratónsky klub - Medzinárodný maratón mieru  50 000 eur,
MK vzpierania a silových športov - MS juniorov a junioriek	 16 000 eur,
AKADEMIK TU - Juniorské MS v orientačnom behu	   16 000 eur,
TeniSta – spol. s r.o. - Košice open 2012   16 000 eur,
ŠK Šport pre všetkých - Školská športová liga 2012	   15 000 eur,
Umenie žiť, n.o. - Svetový pohár silných mužov 2012	  4 000 eur,
Cykloklub Peklisko – 1. košický bikemaratón 9. ročník  1 000 eur,
Danax s.r.o. - Streetbasket Košice 2012   1 000 eur,
TJ Lokomotíva Košice - 43. ročník Košický vodácky maratón a Plavba 3 generácií	   1 000 eur,
SPOLU:	120 000 eur.“

Hlasovanie č. 29 -	za: 42, proti: 0, zdržali sa: 1

p. Raši, primátor mesta Košice - Konštatujem, že uznesenie bolo schválené.
- - -

Bod č. 14 
Jazyková škola Polianska 1, Košice ako súčasť Základnej školy Polianska 1, Košice

p. Raši, primátor mesta Košice - Otváram bod číslo 14 a po bode číslo 14 by sme urobili krátku prestávku pár minútovú kvôli dotazom, nie fajčiariarsku, čiže poprosím pani námestníčku Lenártovú, aby predložila materiál. 

p. Lenártová, námestníčka primátora - Ide o vznik Jazykovej školy Polianska 1 pri Základnej škole Polianska 1. Zaradenie tejto jazykovej školy do siete škôl, školských zariadení, stredísk praktického vyučovania a pracovísk praktického vyučovania Slovenskej republiky. Jazyková škola bude fungovať ako preddavková organizácia k dátumu, ktoré určí Ministerstvo školstva vedy výskumu a športu Slovenskej republiky.

p. Raši, primátor mesta Košice - Otváram rozpravu k tomuto bodu. Ak sa nikto nehlási do rozpravy, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami zákona Národnej rady Slovenskej republiky o štátnej správy v školstve a školskej samospráve v zmene a doplnení niektorých zákonov v znení neskorších predpisov schvaľuje a) návrh zaradenia Jazykovej školy Polianska 1, Košice ako súčasť Základnej školy Polianska 1, Košice do siete škôl, školských zariadení, stredísk praktického vyučovania a pracovísk praktického vyučovania Slovenskej republiky ďalej len sieť, b) zriadenie Jazykovej školy Polianska 1, Košice ako súčasti Základnej školy Polianska 1, Košice ako preddavkovú organizáciu k dátumu, ku ktorému rozhodne Ministerstvo školstva vedy výskumu a športu Slovenskej republiky o zaradení do siete.“

Hlasovanie č. 30 -	za: 47, proti: 0, zdržali sa: 0
 
p. Raši, primátor mesta Košice - Konštatujem, že uznesenie bolo schválené.
Vyhlasujem krátku prestávku o 7, 8 minút by sme sa stretli a pokiaľ budete súhlasiť,   odsúhlasili by sme si procedurálny návrh, aby sme išli pri majetkových v tom tempe ako zvykneme robiť bez dlhého uvádzania materiálu, k rozprave kto chce sa prihlási kto nie, by som navrhoval návrhovej komisii, aby si osvojila § 51 hovoriť podľa predloženého návrhu, aby sme potom išli v rýchlom tempe, takže prestávka o 7 minút sa vidíme.
- - -

Bod č. 15 
Rozšírenie predmetu nájmu na Triede SNP 48/A pre neziskovú organizáciu Košice - Európske hlavné mesto kultúry 2013, n. o. s výškou nájmu 1,- € bez DPH za celú prenajímanú plochu

p. Raši, primátor mesta Košice - Pokračovali by sme bodom číslo 15 je to predložený materiál na rozšírenie predmetu nájmu na Triede SNP 48/A čiže v tomto komplexe budov pre neziskovú organizáciu Košice - Európske hlavné mesto kultúry 2013 n.o. s výškou nájmu 1 euro bez DPH za celú prenajímanú plochu. Ide o návrh, ktorý bude potrebovať trojpätinovú väčšinu všetkých poslancov ako prípad hodný osobitného zreteľa, čiže pán námestník prosím, aby ste uviedli materiál.

p. Lazár, námestník primátora - Tento materiál sme tu už mali. Je to rozšírený materiál nakoľko Projekt EHMK požaduje, respektíve potrebuje viac priestoru administratívneho, takže materiál je doplnený o ďalšie priestory vzhľadom na to, že platí všeobecne záväzné nariadenie aj napriek tomu, že ide o neziskovú organizáciu, ktorá je priamo v pôsobnosti mesta musí byť tento materiál prerokovaný a nájomné za  symbolické jedno euro musí byť schválené v mestskom zastupiteľstve.

p. Raši, primátor mesta Košice - Otváram rozpravu. 

p. Lazár, námestník primátora - V rámci rozpravy by som chcel podať procedurálny návrh v zmysle hesla, že nekecám makám a podľa hesla, že viac rozprávať a diskutovať ako čítať a vzhľadom na skutočnosť, že všetky materiály čo sa týka majetkových vecí ste mali sprístupnené včas, boli zverejnené na webovej stránke mesta, majú k nim prístup aj občania. Navrhujem pri ďalšom hlasovaní bodov 15 až 42 vrátane bodu 42 nasledovný postup: stále bude uvedenený bod programu, následne by bola otvorená diskusia. V prípade, že by sa nikto nehlásil do diskusie, tak by sa hlasovalo v zmysle § 51 bod 1 Rokovacieho poriadku MZ podľa predloženého návrhu. Pochopiteľne ku bodu ku ktorému chceme otvoriť diskusiu, bude diskusia otvorená a môžeme diskutovať. Ďakujem pekne dajte prosím vás hlasovať pán primátor o tomto návrhu.

p. Raši, primátor mesta Košice - Veľmi stručne to doplním. Je procedurálny návrh na použitie tejto formy hlasovania prečítanie bodu, otvorenie rozpravy, uzavretie a prečítanie návrhu uznesenia podľa predloženého návrhu okrem dvoch bodov, ktoré sme doplnili do zastupiteľstva, čiže to bude 22/1 a 22/2 tam by som doporučil prečítať návrh uznesenia, aby ho všetci poslanci počuli. Hlasujeme o procedurálnom návrhu tak, ako ho predložil p. námestník Lazar.

Hlasovanie č. 31 -	za: 40, proti: 0, zdržali sa: 2

p. Raši, primátor mesta Košice - Konštatujem, že tento procedurálny návrh bol schválený.
Je otvorená rozprava k bodu číslo 15. Ak sa nikto do rozpravy nehlási uzatváram rozpravu a poprosím návrhovú komisiu, aby predniesla uznesenie.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami Štatútu mesta Košice a zákona o majetku obcí schvaľuje rozšírenie predmetu nájmu na Triede SNP podľa predloženého návrhu.“

Hlasovanie č. 32 -	za: 43, proti: 0, zdržali sa: 0

p. Raši, primátor mesta Košice - Konštatujem, že uznesenie bolo schválené. 
- - -

Bod č. 16 
Športovo-rekreačný areál Galaktik - prehodnotenie nájmu

p. Raši, primátor mesta Košice - Otváram rozpravu k bodu číslo 16. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia. Tak isto je potrebná trojpätinová väčšina všetkých hlasov.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami Štatútu mesta Košice a zákona o majetku obcí schvaľuje prenájom pozemku v územnom katastri Jazero podľa predloženého návrhu.“
 
Hlasovanie č. 33 -	za: 44, proti: 0, zdržali sa: 2

p. Raši, primátor mesta Košice - Konštatujem, že uznesenie bolo schválené.
- - -

Bod č. 17 
Bezodplatný prevod dopravných stavieb od firmy Datacom s.r.o. do majetku mesta Košice a zriadenie bezodplatného vecného bremena v prospech mesta Košice

p. Raši, primátor mesta Košice - Otváram k bodu číslo 17 rozpravu. Ak sa nikto nehlási, uzatváram rozpravu a poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušným ustanovením Štatútu mesta Košice schvaľuje bezodplatný prevod dopravných stavebných objektov podľa predloženého návrhu.“

Hlasovanie č. 34 -	za: 45, proti: 1, zdržali sa: 0
 
p. Raši, primátor mesta Košice - Konštatujem, že uznesenie bolo schválené.
- - -

Bod č. 18 
Prenájom pozemkov v k. ú. Terasa za účelom realizácie drobných stavieb pre mestskú časť Košice – Západ s výškou nájmu 1 € za celú prenajatú výmeru

p. Raši, primátor mesta Košice - Otváram k bodu č. 18 rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami Štatútu mesta Košice a zákona o majetku obcí schvaľuje prenájom pozemkov podľa predloženého návrhu.“

Hlasovanie č. 35 -	za: 46, proti: 0, zdržali sa: 0
 
p. Raši, primátor mesta Košice - Konštatujem, že uznesenie bolo schválené. 
- - -

Bod č. 19 
Odňatie majetku mesta zo správy a priamy prenájom pozemkov v k. ú. Huštáky pre Mestskú časť Košice – Staré mesto

p. Raši, primátor mesta Košice - Prejdeme k ďalšiemu bodu, je to bod číslo 19, ku ktorému otváram rozpravu. Ak sa nikto nehlási, uzatváram rozpravu a poprosím návrhovú komisiu.

p. Adamčíková, poslankyňa MZ a členka návrhovej komisie – „Mestské zastupiteľstvo v súlade s príslušnými ustanoveniami Štatútu mesta Košice a zákona č. 138 z roku 1991 schvaľuje a) odňatie majetku vo vlastníctve mesta podľa predloženého návrhu, b) priamy prenájom pozemkov podľa predloženého návrhu.“

Hlasovanie č. 36 -	za: 43, proti: 0, zdržali sa: 0
 
p. Raši, primátor mesta Košice - Konštatujem, že uznesenie bolo schválené. 
- - -

Bod č. 20 
Zverenie budovy požičovne športových potrieb do správy MČ Košice – Sídlisko KVP a odňatie p. č. 2759, k. ú. Grunt zo správy MČ Košice – Sídlisko KVP

p. Raši, primátor mesta Košice - Prejdeme k bodu číslo 20 podľa schváleného programu rokovania ku ktorému otváram rozpravu. Ak sa nikto nehlási do rozpravy, uzatváram možnosť prihlásiť sa do rozpravy a poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami Štatútu mesta Košice a zákona o majetku obcí schvaľuje a) zverenie nehnuteľnosti podľa predloženého návrhu, b) odňatie pozemku podľa predloženého návrhu.“

Hlasovanie č. 37 -	za: 46, proti: 0, zdržali sa: 0
 
p. Raši, primátor mesta Košice - Konštatujem, že uznesenie bolo schválené. 
- - -

Bod č. 21 
Zverenie bývalého futbalového ihriska s bežeckým oválom za školami na ulici L. Novomeského do správy žiadateľovi MČ Košice – Staré Mesto za účelom vybudovania komplexu ihrísk

p. Raši, primátor mesta Košice - Prejdeme k bodu číslo 21 podľa programu rokovania, ku ktorému otváram rozpravu. 

p. Süli, poslanec MZ - Bolo by potrebné jednu informácie tu podať. Pokiaľ sa zrekonštruuje športové centrum, do toho športového centra za akých podmienok budú môcť vystupovať školy? T.j. Základná škola Laca Novomestského a gymnázium vedľa počas vyučovacieho procesu? Nie je to celkom jasne povedané.

p. Brixi, poslanec MZ - Ja len margo otázky p. poslanca Süliho. Základná škola aj gymnázium budú mať rovnaký prístup k daným ihriskám, samozrejme po ich vybudovaní, tak ako k nim budú mať prístup všetci obyvatelia našej mestskej časti aj obyvatelia Košíc, ktorí sa túto lokalitu rozhodnú navštíviť. 

p. Grega, poslanec MZ – Faktická pripomienka. No myslím, že Otto to povedal, takže počas vyučovania samozrejme, že to budú využívať prednostne. To je normálne. 

p. Süli, poslanec MZ - Faktická pripomienka. Ja by som sa chcel konkrétne spýtať, či to pre školy bude bezodplatne? 

p. Raši, primátor mesta Košice - Poprosím o reakciu, pán poslanec Brixi.

p. Brixi, poslanec MZ - Pán poslanec Süli, pre školy to bude bezodplatne.

p. Raši, primátor mesta Košice - Ďakujem pekne. Keďže tu máme aj kamery tak je to zaznamenané. Uzatváram rozpravu k tomuto bodu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušným ustanovením Štatútu mesta Košice schvaľuje zverenie majetku vo vlastníctve mesta podľa predloženého návrhu.“

Hlasovanie č. 38 -	za: 47, proti: 0, zdržali sa: 0
 
p. Raši, primátor mesta Košice - Konštatujem, že uznesenie bolo schválené.
- - -

Bod č. 22 
Zverenie objektov Kompostárne a pozemkov v areáli Skleníkového hospodárstva – Záhrada Bernátovce do správy SMsZ v Košiciach

p. Raši, primátor mesta Košice - Prejdeme k bodu číslo 22, ku ktorému otváram zároveň rozpravu. Ak sa nikto nehlási, uzatváram rozpravu a poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušným ustanovením Štatútu mesta Košice schvaľuje zverenie nehnuteľností vo vlastníctve mesta podľa predloženého návrhu.“

Hlasovanie č. 39 -	za: 48, proti: 0, zdržali sa: 0
 
p. Raši, primátor mesta Košice - Konštatujem, že uznesenie bolo schválené.
- - -

Bod č. 22/1 
Zverenie pozemku do správy Mestskej časti Košice - Sídlisko Ťahanovce

p. Raši, primátor mesta Košice - Teraz prejdeme k bodu, ktorý bol doplnený do programu a je to bod 22/1. Je to doplnenie programu, ktorý navrhol p. starosta Petrvalský. Otváram rozpravu k tomuto bodu. Ak sa nikto nehlási, uzatváram rozpravu a poprosím návrhovú komisiu, ale aby v tomto prípade prečítala celý návrh uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušným ustanovením Štatútu mesta Košice schvaľuje zverenie nehnuteľnosti vo vlastníctve mesta Košice - pozemku parcely KN-C číslo 3802/2 o výmere 386 m2 zapísanej na LV č. 978 v katastrálnom území Nové Ťahanovce do správy Mestskej časti Košice - Sídlisko Ťahanovce na dobu neurčitú za účelom výstavby parkovacej plochy.“
 
Hlasovanie č. 40 -	za: 48, proti: 0, zdržali sa: 0

p. Raši, primátor mesta Košice - Konštatujem, že uznesenie bolo schválené.
- - -

Bod č. 22/2 
Zverenie nehnuteľnosti - objekt bývalej kotolne na Stromovej ulici č. s. 3150, vo vlastníctve mesta Košice do správy Mestskej časti Košice – Sever

p. Raši, primátor mesta Košice - Prejdeme k ďalšiemu materiálu, ktorý bol doplnený. Otváram rozpravu k tomuto bodu. Ak sa nikto nehlási, uzatváram rozpravu. Poprosím prečítať celý návrh uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami Štatútu mesta Košice a zákona o majetku obcí schvaľuje zverenie nehnuteľnosti - objekt bývalej kotolne na Stromovej ulici číslo súpisné 3150 na pozemku registra KN-C parc. č. 3629/2 zastavaná plocha o výmere 283 m2, katastrálne územie Letná a pozemok KN-C parc. č. 3629/2 zastavaná plocha o výmere 283 m2 katastrálne územie Letná vo vlastníctve mesta Košice do správy Mestskej časti Košice - Sever.“

Hlasovanie č. 41 -	za: 48, proti: 0, zdržali sa: 0

p. Raši, primátor mesta Košice - Konštatujem, že uznesenie bolo schválené.
- - -

Bod č. 23 
Predaj nebytového priestoru pre nájomcu CPK Slovakia s.r.o. na ul. Hlavná č. 37

p. Raši, primátor mesta Košice - Prejdeme k bodu číslo 23, ku ktorému otváram rozpravu. Ak sa nikto nehlási, uzatváram rozpravu a poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami Štatútu mesta Košice a zákona o vlastníctve bytov a nebytových priestorov schvaľuje prevod vlastníctva nebytového priestoru podľa predloženého návrhu.“
 
Hlasovanie č. 42 -	za: 44, proti: 0, zdržali sa: 4

p. Raši, primátor mesta Košice - Konštatujem, že uznesenie bolo schválené.
- - -

Bod č. 24 
Predaj  nebytového priestoru pre nájomcu Ladislava Stredanského na ulici Južná trieda č. 85

p. Raši, primátor mesta Košice - Prejdeme k bodu číslo 24, ku ktorému otváram rozpravu. Ak sa nikto nehlási, uzatváram rozpravu a poprosím návrhovú komisiu.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami Štatútu Mesta Košice a zákona o vlastníctve bytov a nebytových priestorov schvaľuje prevod vlastníctva nebytového priestoru podľa predloženého návrhu.“
 
Hlasovanie č. 43 -	za: 47, proti: 1, zdržali sa: 0

p. Raši, primátor mesta Košice - Konštatujem, že uznesenie bolo schválené.
- - -

Bod č. 25 
Predaj voľného nebytového priestoru pre vlastníka bytu v dome na ul. Jarná č. 11

p. Raši, primátor mesta Košice - Prechádzame k bodom číslo 25, ku ktorému zároveň otváram rozpravu. Ak sa nikto nehlási do rozpravy, uzatváram rozpravu a poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami Štatútu mesta Košice a zákona o vlastníctve bytov a nebytových priestorov schvaľuje prevod vlastníctva voľného nebytového priestoru podľa predloženého návrhu.“

Hlasovanie č. 44 -	za: 46, proti: 1, zdržali sa: 0
 
p. Raši, primátor mesta Košice - Konštatujem, že uznesenie bolo schválené.
- - -

Bod č. 26 
Nakladanie s majetkom mesta Košice – určenie spôsobu prevodu – priamy predaj spoluvlastníckeho podielu budovy predsadenej občianskej vybavenosti na ul. Budapeštianska 22, 24  

p. Raši, primátor mesta Košice - Prejdeme k bodu číslo 26, ku ktorému otváram rozpravu. Ak sa nikto nehlási do rozpravy, uzatváram rozpravu a poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami zákona o majetku obcí a Štatútu mesta Košice schvaľuje spôsob prevodu priamy predaj spoluvlastníckeho podielu podľa predloženého návrhu.“

Hlasovanie č. 45 -	za: 47, proti: 0, zdržali sa: 1
 
p. Raši, primátor mesta Košice - Konštatujem, že uznesenie bolo schválené.

Bod č. 27 
Nakladanie s majetkom mesta Košice – určenie spôsobu prevodu – priamy predaj spoluvlastníckeho podielu budovy predsadenej občianskej vybavenosti na ul. Budapeštianska 26, 28 

p. Raši, primátor mesta Košice - Prejdeme k bodu číslo 27, ku ktorému zároveň otváram rozpravu. Ak sa nikto nehlási do rozpravy, uzatváram rozpravu a poprosím návrhovú komisiu.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami Štatútu mesta Košice a zákona o majetku obcí schvaľuje spôsob prevodu priamy predaj podľa predloženého návrhu.“
 
Hlasovanie č. 46 -	za: 46, proti: 0, zdržali sa: 2

p. Raši, primátor mesta Košice - Konštatujem, že uznesenie bolo schválené.
- - -

Bod č. 28 
Nakladanie s majetkom mesta Košice – určenie spôsobu prevodu – priamy predaj spoluvlastníckeho podielu budovy predsadenej občianskej vybavenosti na ul. Budapeštianska 26, 28 

p. Raši, primátor mesta Košice - Prejdeme na bod číslo 28, ku ktorému otváram rozpravu. Ak sa nikto nehlási do rozpravy, uzatváram rozpravu a poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami zákona o majetku obcí schvaľuje spôsob prevodu priamy predaj podľa predloženého návrhu.“

Hlasovanie č. 47 -	za: 47, proti: 0, zdržali sa: 1

p. Raši, primátor mesta Košice - Konštatujem, že uznesenie bolo schválené.
- - -

Bod č. 29 
Nakladanie s majetkom mesta Košice – určenie spôsobu prevodu – priamy predaj spoluvlastníckeho podielu budovy predsadenej občianskej vybavenosti na ul. Budapeštianska 26, 28 

p. Raši, primátor mesta Košice - Prejdeme k bodu číslo 29, ku ktorému otváram rozpravu. Ak sa nikto nehlási do rozpravy, uzatváram rozpravu k tomuto bodu a poprosím návrhovú komisiu.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami zákona o majetku obcí schvaľuje spôsob prevodu priamy predaj podľa predloženého návrhu.“

Hlasovanie č. 48 -	za: 47, proti: 0, zdržali sa: 1
 
p. Raši, primátor mesta Košice - Konštatujem, že uznesenie bolo schválené.
- - -

Bod č. 30 
Nakladanie s majetkom mesta Košice – schválenie spôsobu prevodu nehnuteľnosti formou zámeny pozemkov v k. ú. Košická Nová Ves

p. Raši, primátor mesta Košice - Prejdeme k bodu číslo 30, ku ktorému otváram rozpravu. Ak sa nikto nehlási, uzatváram rozpravu a poprosím návrhovú komisiu.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami zákona o majetku obcí schvaľuje spôsob prevodu nehnuteľného majetku zámenu pozemkov podľa predloženého návrhu.“

Hlasovanie č. 49 -	za: 47, proti: 0, zdržali sa: 1
 
p. Raši, primátor mesta Košice - Konštatujem, že uznesenie bolo schválené.
- - -

Bod č. 31 
Nakladanie s majetkom mesta Košice – priamy predaj pozemku v k.  ú. Južné mesto pre  Ladislava Pechu a Margitu Pechovú

p. Raši, primátor mesta Košice - Prejdeme k bodu číslo 31, ku ktorému otváram rozpravu. Ak sa nikto nehlási do rozpravy, uzatváram rozpravu a poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami Štatútu mesta Košice a zákona o majetku obcí schvaľuje priamy predaj pozemku podľa predloženého návrhu.“

Hlasovanie č. 50 -	za: 47, proti: 1, zdržali sa: 0
 
p. Raši, primátor mesta Košice - Konštatujem, že uznesenie bolo schválené.
- - -

Bod č. 32 
Nakladanie s majetkom mesta Košice – určenie spôsobu prevodu pozemku v k. ú. Južné mesto 

p. Raši, primátor mesta Košice - Prejdeme k bodu číslo 32, ku ktorému otváram rozpravu. Ak sa nikto do rozpravy nehlási uzatváram rozpravu a poprosím návrhovú komisiu.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami zákona o majetku obcí schvaľuje spôsob prevodu nehnuteľného majetku priamy predaj podľa predloženého návrhu.“

Hlasovanie č. 51 -	za: 47, proti: 1, zdržali sa: 0
 
p. Raši, primátor mesta Košice - Konštatujem, že uznesenie bolo schválené.
- - -

Bod č. 33 
Nakladanie s majetkom mesta Košice  – určenie spôsobu predaja pozemku v k. ú. Pereš formou dobrovoľnej dražby

p. Raši, primátor mesta Košice - Prejdeme k bodu číslo 33, ku ktorému otváram rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami Štatútu mesta Košice a zákona o majetku obcí schvaľuje spôsob prevodu nehnuteľného majetku formou dobrovoľnej dražby podľa predloženého návrhu.“

Hlasovanie č. 52 -	za: 46, proti: 0, zdržali sa: 1
 
p. Raši, primátor mesta Košice - Konštatujem, že uznesenie bolo schválené.

Bod č. 34 
Nakladanie s majetkom mesta Košice – určenie spôsobu prevodu – priamy predaj pozemku v k. ú. Severné mesto 

p. Raši, primátor mesta Košice - Prejdeme k bodu číslo 34, ku ktorému otváram rozpravu. Ak sa nikto do rozpravy nehlási, uzatváram rozpravu a poprosím návrhovú komisiu.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami Štatútu mesta Košice a zákona o majetku obcí schvaľuje spôsob prevodu nehnuteľného majetku formou priameho predaja podľa predloženého návrhu.“
 
Hlasovanie č. 53 -	za: 47, proti: 1, zdržali sa: 0

p. Raši, primátor mesta Košice - Konštatujem, že uznesenie bolo schválené. 
- - -

Bod č. 35 
Nakladanie s majetkom mesta Košice  – priamy predaj pozemku v k. ú. Severné mesto pre Darinu Kiliánovú

p. Raši, primátor mesta Košice - Prejdeme k bodu číslo 35, ku ktorému zároveň otváram rozpravu. Ak sa nikto do rozpravy nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami Štatútu mesta Košice a zákona o majetku obcí schvaľuje priamy predaj pozemku podľa predloženého návrhu.“

Hlasovanie č. 54 -	za: 46, proti: 1, zdržali sa: 0
 
p. Raši, primátor mesta Košice - Konštatujem, že uznesenie bolo schválené.
- - -

Bod č. 36 
Nakladanie s majetkom mesta Košice – prevod pozemku v k. ú. Južné mesto pre KAPA-PRESS, spoločnosť s ručením obmedzeným

p. Raši, primátor mesta Košice - Prejdeme k bodu číslo 36 a zároveň k nemu otváram rozpravu. Ak sa nikto nehlási do rozpravy, uzatváram rozpravu a poprosím návrhovú komisiu.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami Štatútu mesta Košice a zákona o majetku obcí schvaľuje priamy predaj pozemku podľa predloženého návrhu.“

Hlasovanie č. 55 -	za: 47, proti: 1, zdržali sa: 0
 
p. Raši, primátor mesta Košice - Konštatujem, že uznesenie bolo schválené.
- - -

Bod č. 37 
Nakladanie s majetkom mesta Košice  – priamy predaj pozemkov v k. ú. Terasa pre Miroslava Procházku a manželku Ing. Zlaticu Procházkovú

p. Raši, primátor mesta Košice - Prejdeme k bodu číslo 37, ku ktorému zároveň otváram rozpravu. Ak sa nikto nehlási do rozpravy, uzatváram rozpravu a poprosím návrhovú komisiu.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami Štatútu mesta Košice a zákona o majetku obcí schvaľuje priamy predaj pozemkov podľa predloženého návrhu.“

Hlasovanie č. 56 -	za: 46, proti: 1, zdržali sa: 0
 
p. Raši, primátor mesta Košice - Konštatujem, že uznesenie bolo schválené.
- - -

Bod č. 38 
Nakladanie s majetkom mesta Košice – priamy predaj pozemku v k. ú. Severné mesto pre Ing. Františka Krča

p. Raši, primátor mesta Košice - Prejdeme k bodu číslo 38, ku ktorému otváram rozpravu. Ak sa nikto do rozpravy nehlási, uzatváram rozpravu a poprosím návrhovú komisiu.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami Štatútu mesta Košice a zákona o majetku obcí schvaľuje priamy predaj pozemku podľa predloženého návrhu.“

Hlasovanie č. 57 -	za: 47, proti: 1, zdržali sa: 0
 
p. Raši, primátor mesta Košice - Konštatujem, že uznesenie bolo schválené.
- - -

Bod č. 39 
Nakladanie s majetkom mesta Košice – priamy predaj pozemkov v k. ú. Južné mesto pre Mgr. Evu Krškovú

p. Raši, primátor mesta Košice - Prejdeme k bodu číslo 39, ku ktorému zároveň otváram rozpravu. Ak sa nikto do rozpravy nehlási, uzatváram rozpravu a poprosím návrhovú komisiu.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami Štatútu mesta Košice a zákona o majetku obcí schvaľuje priamy predaj pozemkov podľa predloženého návrhu.“

Hlasovanie č. 58 -	za: 47, proti: 1, zdržali sa: 0
 
p. Raši, primátor mesta Košice - Konštatujem, že uznesenie bolo schválené.
- - -

Bod č. 40 
Nakladanie s majetkom mesta Košice – priamy predaj pozemkov v k. ú. Malá Lodina pre Poľovnícke združenie Sopotnica

p. Raši, primátor mesta Košice - Prejdeme k bodu číslo 40, ku ktorému zároveň otváram rozpravu. Ak sa nikto nehlási, uzatváram rozpravu a poprosím návrhovú komisiu.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami Štatútu mesta Košice a zákona o majetku obci schvaľuje priamy predaj pozemkov podľa predloženého návrhu.“

Hlasovanie č. 59 -	za: 47, proti: 1, zdržali sa: 0
 
p. Raši, primátor mesta Košice - Konštatujem, že uznesenie bolo schválené. 
- - -

Bod č. 41 
Nakladanie s majetkom mesta Košice – priamy predaj pozemku v k. ú. Skladná pre MECOM, spol. s r.o.

p. Raši, primátor mesta Košice - Prejdeme k bodu číslo 41, ku ktorému zároveň otváram rozpravu. Ak sa nikto nehlási, uzatváram rozpravu a poprosím návrhovú komisiu.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami Štatútu Mesta Košice a zákona o majetku obcí schvaľuje priamy predaj pozemku podľa predloženého návrhu.“
 
Hlasovanie č. 60 -	za: 46, proti: 1, zdržali sa: 0

p. Raši, primátor mesta Košice - Konštatujem, že uznesenie bolo schválené.
- - -

Bod č. 42 
Nakladanie s majetkom mesta Košice - prevod časti pozemku v k. ú. Terasa pre MUDr. Katarínu Sovovú a Ing. Petra Sovu

p. Raši, primátor mesta Košice - Prejdeme k bodu číslo 42, ku ktorému zároveň otváram rozpravu. Ak sa nikto do rozpravy nehlási, uzatváram rozpravu a poprosím návrhovú komisiu.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami Štatútu Mesta Košice a zákona o majetku obcí schvaľuje priamy predaj časti pozemku podľa predloženého návrhu.“

Hlasovanie č. 61 -	za: 47, proti: 1, zdržali sa: 0
 
p. Raši, primátor mesta Košice - Uznesenie bolo schválené.
- - -

Bod č. 43 
Interpelácie poslancov MZ

p. Raši, primátor mesta Košice - A teraz poľavíme v nasadenom tempe a prejdeme na bod číslo 43. Ctené dámy poslankyne, vážení páni poslanci, teraz je priestor na vaše interpelácie, nech sa páči. Kým sa prihlásite, tlačivá si môžete vyzdvihnúť u zamestnancov kancelárie samosprávnych orgánov, aby ste vznesené interpelácie mohli podať aj písomne, tak ako to hovorí Rokovací poriadok. 

p. Petrvalský, poslanec MZ - Mám 2 veci, ktoré má veľmi tlačia. Teda jedna ani nie tak, ako tá druhá. Začnem s tou jednoduchšou. Veľakrát sa stane v našej mestskej časti, že ráno sa zobudíme a máme vykrivené dopravné značky. Zasahujú až do cestného telesa a veru, kým to človek zbadá, kým to stihne nahlásiť na KSK, prejde niekedy aj nejaký dlhší čas. Mám taký návrh, že bolo by dobré, keby vodiči MHD, ktorí jazdia po týchto hlavných ťahoch, keď zbadajú takúto poškodenú značku, nech ju nahlásia na dispečing a dispečing nech dá echo KSK, aby dali túto značku do poriadku. Myslím si, že toto bude najlepšia a najrýchlejšia cesta ako sa dozvedieť, že niekde s dopravnými značkami nie je s kostolným poriadkom. Takže toto je jeden taký môj návrh a druhý.  Neviem, či ste sa viezli z Prešova do Košíc za posledný čas, ale čosi už naši spoluobčania dovolia, to je niečo neslýchaného. Dokonca z diaľničného privádzača majú 2 dosky preložené krížom cez jarok a tadiaľ chodia parkovať k svojim chatrčiam autá. To je niečo neskutočné. To je životu nebezpečné. Bolo by dobré, keby sa na to niekto pozrel. Okrem toho sa zintenzívnili nájazdy na našu mestskú časť. Prišla jar, chodia z celého Spiša. Ja som minule stál dole a 10 minút som postál pri našej smetnej bedni, no minimálne 3 partie prišli a zaujímali sa o ich obsah. Boli teraz veľkokapacitné kontajnery rozmiestnené v našej mestskej časti, no ale mám taký dojem, že KOSIT pomaly ani nemá čo z nich vyhadzovať, lebo akonáhle ste do toho veľkokapacitného kontajneru niečo hodili v tom momente prišiel niekto a to niečo odtiaľ vybral. My sme už zúfalí z toho. Mestských policajtov máme málo v mestskej časti, aj keď teraz pridali sme ich nejaké množstvá, ale na to čo sa deje v mestskej časti je ich skutočne málo. A nemôžu stať pri každom kontajneri. Situácia je kritická a niekto by nám mohol pomôcť. Ďakujem pekne. 

p. Čekanová, poslankyňa MZ - Moja interpelácia sa týka Bytového podniku mesta Košice. Mestská časť Košice - Juh je vlastne poverená vykonávaním funkcie zriaďovateľa a správcu majetku v zariadeniach sociálnych služieb bez právnej subjektivity, vrátane výkonu funkcie zamestnávateľa v zariadeniach opatrovateľskej služby. Keďže ZOS-ka je umiestnená v obytnom dome na prízemní Mlynárska číslo 1, čiže v MČ Juh, ktorá je vo vlastníctve mesta Košice a správou je poverený Bytový podnik mesta Košice, cez ktoré boli uzavreté 3 nájomné zmluvy za účelom užívania týchto nebytových priestorov na sociálne služby pre ZOS-ky, no a vlastne činnosti súvisiace s touto ZOS-kou, to je práčovňa a sklad. Boli dohodnuté mesačné nájomné za všetky priestory v istej výške a ročné to činí okolo 4833,48 eur. Keďže 1. marca v roku 2012 vstúpila do účinnosti novelizácia zákona o sociálnych službách, podľa ktorej poskytovaná dotácia pre toto zariadenie na jedno miesto vo výške 320 eur mesačne. Z toho dôvodu bol aj znížení transfer na rok 2012 z úrovne mesta Košice na prevádzku ZOS o 47 tis. eur menej oproti roku 2011. Z úrovne Mestskej časti Košice Juh bolo vykonaných viacero racionalizačných opatrení. Aj ako členka sociálnej komisie v MČ Košice – Juh, aj ako poslankyňa, sme naozaj urobili všetko preto, aby sme mohli tento vysoký výpadok finančných prostriedkov nahradiť. Avšak nebolo možné, ani nie je možné jednoducho celú túto finančnú situáciu riešiť. Vzhľadom k týmto skutočnostiam v záujme zachovania kvality týchto poskytovaných služieb žiadam Bytový podnik mesta Košice o celkovú úpravu nájmu všetkých nebytových priestorov ZOS-iek na Mlynárskej ulici číslo 1 za symbolické nájomné 1 euro na rok a tak isto žiadam kompetentných pripraviť podklady na najbližšie mestské zastupiteľstvo. 

p. Kasterko, poslanec MZ - Chcel by som sa pán primátor opýtať v akom štádiu je predaj nehnuteľnosti vo vlastníctve mesta Košice súpisné číslo 2028, parcela číslo 693, list vlastníctva 978, k. ú. Ťahanovce. Mám informáciu, že už 2 roky občianka Ťahanoviec chce odkúpiť túto nehnuteľnosť a zatiaľ nič nebolo v tejto veci konané. 

p. Raši, primátor mesta Košice - Ďakujem pekne, ak dovolíte neodpoviem vám ihneď.

p. Kažimír, poslanec MZ - Ja tak isto nepotrebujem odpoveď ihneď, stačí mi písomne. Takže pán primátor chcel by som vedieť, aký je celkový počet nájomných bytov vo vlastníctve mesta Košice, koľko nájomných bytov je voľných k dnešnému dňu na ulici Čechovova a na ulici Golianova a aké v súčasnosti platia pravidlá na ich prideľovanie? Lebo viem, že niektoré byty sú ešte voľné aj na Golianovej a neviem v akom režime sa bude riadiť to prideľovanie v budúcnosti. 

p. Gámcová, poslankyňa MZ - Ja by som sa chcela opýtať, v podstate to súvisí s projektmi EHMK. Keď si dobre pamätám tak na začiatku boli vytypovaní aj určití ľudia, ktorí sú dôležití pre naše mesto a medzi týmito figuroval aj akademický maliar Ľudovít Feld. Keď si dobre pamätám, tak vznikla nejaká aktivita ohľadom pamätnej izby a myslím, že nedávno pred dvoma týždňami, bola v spolupráci s New York-om otvorená výstava v múzeu Löfflera. Chcela by som sa opýtať, či mesto plánuje pokračovať v tejto aktivite, tzn. malo to byť zriadenie jeho pamätnej izby alebo čo sa stalo, že nikde v tých správach EHMK som sa nedočítala o tomto významnom umelcovi nášho mesta. Či sa naňho zabudlo alebo či sa neplánuje žiadna aktivita? Ďalej by ma zaujímalo, počula som, že sa chystá zatvorenie krytej plavárne. Chcela by som vedieť nejaké podrobnosti o tomto. Tak keby to bolo možné písomne. A tiež by som sa vás chcela spýtať pán primátor, vo vašej správe som sa dočítala, že ste mali rokovanie ohľadom novely zákona o meste Košice. Tak keby ste mi mohli poskytnúť nejaké podrobnejšie informácie. A zaujíma ma hlavne počet mestských častí. A ešte jednu otázku mám.  Obrátili sa na mňa občania, že sa chystá nejaký výrub stromov alebo čosi podobné v lokalite CVČ Orgovánova. Tak či je to pravda alebo sú to len nejaké dohady. 

p. Raši, primátor mesta Košice - Nikto ďalší sa nehlási, takže uzatváram bod číslo 43 a to sú interpelácie poslancov Mestského zastupiteľstva. Odpovede na vaše otázky budú podľa § 67 Rokovacieho poriadku zaslané najneskôr v lehote do 30-ich kalendárnych dní. 
- - -

Bod č. 44 
Dopyty poslancov MZ

p. Raši, primátor mesta Košice - Otváram bod 44 Dopyty poslancov Mestského zastupiteľstva. Ak sa nikto nehlási uzatváram bod číslo 44. 
- - -

Bod č. 45 
Rôzne

p. Raši, primátor mesta Košice - Otváram bod 45 bod Rôzne. Ak sa nikto nehlási uzatváram tento bod.
- - -

Záver rokovania

Primátor mesta Košice Richard Raši skonštatoval, že program XI. mestského zastupiteľstva sa vyčerpal. Uviedol, že na ďalšom XII. rokovaní sa stretnú dňa 18.6.2012. Poďakoval sa všetkým poslancom za účasť a spoluprácu na rokovaní a vyhlásil XI. rokovanie Mestského zastupiteľstva v Košiciach za ukončené. 

             Ing. Pavol Lazúr     					MUDr. Richard Raši, PhD., MPH
riaditeľ Magistrátu mesta Košice				         primátor mesta Košice

Zápisnica vyhotovená dňa 10. 5. 2012
Zapísal: A. S. Partner a Blanka Lukáčová, Referát samosprávnych orgánov MMK

Overovatelia zápisnice:

Mgr. Milan Géci    ...............................................................	Podpísal dňa: 14. 05. 2012

Tibor Gábor        .................................................................	Podpísal dňa: 18. 05. 2012

Obsah:

1	Úvod rokovania, K programu rokovania
3	Overovatelia zápisnice, Návrhová komisia
4	Pokračovanie rokovania o bode č. 6 z X. rokovania MZ v Košiciach dňa 21.2.2012 - Návrh na zmeny a doplnenia Štatútu mesta Košice
9	Pokračovanie rokovania o bode č. 7 z X. rokovania MZ v Košiciach dňa 21.2.2012 - Návrh Pravidiel prenajímania bytov vo vlastníctve mesta Košice v hybridných domoch
9	Pokračovanie rokovania o bode č. 44 z X. rokovania MZ v Košiciach dňa 21.2.2012 - Nakladanie s majetkom mesta Košice – určenie spôsobu prevodu nehnuteľností - budovy OC III na Hemerkovej 39, vrátane pozemku formou dobrovoľnej dražby
10	Personálne zmeny vo funkcii námestníka primátora
13	Zmena poverenia na výkon oprávnení mesta Košice ako spoločníka alebo akcionára obchodných spoločnostiach a zmena zastúpenia v záujmovom združení právnických osôb
14	Informácia primátora mesta o svojej činnosti od X. rokovania MZ
15	Správa o činnosti Útvaru hlavného kontrolóra
16	Správa o odpovediach na interpelácie a dopyty poslancov mestského zastupiteľstva, ktoré boli prednesené na X. rokovaní MZ dňa 21.02.2012
17	Informácia o činnosti komisie Mestského zastupiteľstva na ochranu verejného záujmu pri výkone funkcie verejných funkcionárov
17	Hodnotiaca správa programového rozpočtu a Záverečný účet mesta Košice za rok 2011
18	Návrh na rozšírenie predmetu činnosti obchodnej spoločnosti Správa majetku mesta Košice, s.r.o.
19	Zmena štatutárneho orgánu - konateľa v obchodnej spoločnosti BPMK, s.r.o.
20	Predloženie žiadosti o NFP v rámci operačného programu Informatizácia spoločnosti, prioritná os 2, opatrenie 2.1, kód výzvy OPIS-2012/2.1/06-DP projekt na digitalizáciu Archívu mesta Košice
21	Informatívna správa o prínosoch členstva pre mesto Košice v domácich a zahraničných združeniach za obdobie roka 2011
21	Priebežná správa o projekte Košice – Európske hlavné mesto kultúry 2013 za obdobie 20.2.2012 - 19.3.2012
23	Delegovanie zástupcov mesta Košice do rád škôl a školských zariadení, pri školách a školských zariadeniach v zriaďovateľskej pôsobnosti mesta Košice za zriaďovateľa na nové funkčné obdobie štyroch rokov
24	Koncepcia školstva mesta Košice na roky 2009 - 2013 (Rozvoj škôl a školských zariadení) - analýza a aktualizácia za obdobie rokov 2009 – 2011
29	Koncepcia rozvoja športu v meste Košice a Grantový program DAMKO - návrh na prerozdelenie dotácií v roku 2012
34	Jazyková škola Polianska 1, Košice ako súčasť Základnej školy Polianska 1, Košice
35	Rozšírenie predmetu nájmu na Triede SNP 48/A pre neziskovú organizáciu Košice - Európske hlavné mesto kultúry 2013, n. o. s výškou nájmu 1,- € bez DPH za celú prenajímanú plochu
36	Športovo-rekreačný areál Galaktik - prehodnotenie nájmu
37	Bezodplatný prevod dopravných stavieb od firmy Datacom s.r.o. do majetku mesta Košice a zriadenie bezodplatného vecného bremena v prospech mesta Košice
37	Prenájom pozemkov v k. ú. Terasa za účelom realizácie drobných stavieb pre mestskú časť Košice – Západ s výškou nájmu 1 € za celú prenajatú výmeru
37	Odňatie majetku mesta zo správy a priamy prenájom pozemkov v k. ú. Huštáky pre Mestskú časť Košice – Staré mesto
38	Zverenie budovy požičovne športových potrieb do správy MČ Košice – Sídlisko KVP a odňatie p. č. 2759, k. ú. Grunt zo správy MČ Košice – Sídlisko KVP
38	Zverenie bývalého futbalového ihriska s bežeckým oválom za školami na ulici L. Novomeského do správy žiadateľovi MČ Košice – Staré Mesto za účelom vybudovania komplexu ihrísk
39	Zverenie objektov Kompostárne a pozemkov v areáli Skleníkového hospodárstva – Záhrada Bernátovce do správy SMsZ v Košiciach
39	Zverenie pozemku do správy Mestskej časti Košice - Sídlisko Ťahanovce
39	Zverenie nehnuteľnosti - objekt bývalej kotolne na Stromovej ulici č. s. 3150, vo vlastníctve mesta Košice do správy Mestskej časti Košice – Sever
40	Predaj nebytového priestoru pre nájomcu CPK Slovakia s.r.o. na ul. Hlavná č. 37
40	Predaj nebytového priestoru pre nájomcu Ladislava Stredanského na ulici Južná trieda č. 85
41	Predaj voľného nebytového priestoru pre vlastníka bytu v dome na ul. Jarná č. 11
41	Nakladanie s majetkom mesta Košice – určenie spôsobu prevodu – priamy predaj spoluvlastníckeho podielu budovy predsadenej občianskej vybavenosti na ul. Budapeštianska 22, 24  
41	Nakladanie s majetkom mesta Košice – určenie spôsobu prevodu – priamy predaj spoluvlastníckeho podielu budovy predsadenej občianskej vybavenosti na ul. Budapeštianska 26, 28
42	Nakladanie s majetkom mesta Košice – určenie spôsobu prevodu – priamy predaj spoluvlastníckeho podielu budovy predsadenej občianskej vybavenosti na ul. Budapeštianska 26, 28
42	Nakladanie s majetkom mesta Košice – určenie spôsobu prevodu – priamy predaj spoluvlastníckeho podielu budovy predsadenej občianskej vybavenosti na ul. Budapeštianska 26, 28
42	Nakladanie s majetkom mesta Košice – schválenie spôsobu prevodu nehnuteľnosti formou zámeny pozemkov v k. ú. Košická Nová Ves
43	Nakladanie s majetkom mesta Košice – priamy predaj pozemku v k.  ú. Južné mesto pre  Ladislava Pechu a Margitu Pechovú
43	Nakladanie s majetkom mesta Košice – určenie spôsobu prevodu pozemku v k. ú. Južné mesto
43	Nakladanie s majetkom mesta Košice  – určenie spôsobu predaja pozemku v k. ú. Pereš formou dobrovoľnej dražby
44	Nakladanie s majetkom mesta Košice – určenie spôsobu prevodu – priamy predaj pozemku v k. ú. Severné mesto
44	Nakladanie s majetkom mesta Košice  – priamy predaj pozemku v k. ú. Severné mesto pre Darinu Kiliánovú
44	Nakladanie s majetkom mesta Košice – prevod pozemku v k. ú. Južné mesto pre KAPA-PRESS, spoločnosť s ručením obmedzeným
45	Nakladanie s majetkom mesta Košice  – priamy predaj pozemkov v k. ú. Terasa pre Miroslava Procházku a manželku Ing. Zlaticu Procházkovú
45	Nakladanie s majetkom mesta Košice – priamy predaj pozemku v k. ú. Severné mesto pre Ing. Františka Krča
45	Nakladanie s majetkom mesta Košice – priamy predaj pozemkov v k. ú. Južné mesto pre Mgr. Evu Krškovú
46	Nakladanie s majetkom mesta Košice – priamy predaj pozemkov v k. ú. Malá Lodina pre Poľovnícke združenie Sopotnica
46	Nakladanie s majetkom mesta Košice – priamy predaj pozemku v k. ú. Skladná pre MECOM, spol. s r.o.
46	Nakladanie s majetkom mesta Košice - prevod časti pozemku v k. ú. Terasa pre MUDr. Katarínu Sovovú a Ing. Petra Sovu
47	Interpelácie poslancov MZ
49	Dopyty poslancov MZ
49	Rôzne
50	Záver rokovania